cyanic-selkie/wikianc huggingface dataset:
নাৰীৰ অধিকাৰ
চীন
চীেওঁৰমহিলাৰ মৰ্যাদাও কম আছিল, ইয়াৰ মূল তেন্তেণস্বামীয়ে বিচ্ছেদ কৰিব নোৱাৰিছিল। একেটা কথাই খাটিছিল যদিহে স্ত্ৰীগৰাকীৰ ভৰি বান্ধি ৰখা প্ৰথা। ১৯ শতিকাত প্ৰায় ৪৫% চীনা মহিলাৰ ভৰি বান্ধিছৰখা প্ৰথা িল। উচ্চ শ্ৰেণীৰ পাছলৈ ধনী হ'ল।য়ে। ভৰি বান্ধিবলৈ হাড়ৰ গঠন সলনি কৰা হৈছিল যাতে ভৰি ত্ৰ প্ৰায় চাহেৰি ইঞ্চিমান দীঘল হয়। বান্ধি থোৱা ভৰি দুখনে চলাচলত অসুবিধাৰ সৃষ্টি কৰিছিল, যাৰ ফলত মহিলাসকলৰ কাম-কাজ বহু পৰিমাণে সীমিত হৈ পৰিছিল।
তথ্যউৎস
শ্ৰেণী:নাৰীবাদ শ্ৰেণী:নাৰীবাদী তত্ত্ব
তাপ্তি (দেৱী)
তাপ্তি বা তাপতী (तपती) হিন্দু ধৰ্মৰ এগৰাকী দেৱী। তেওঁক তাপ্তি নদীৰ দেৱী আৰু দক্ষিণৰ মাতৃ-দেৱী বুলিও জনা যায় য'ত তেওঁ পৃথিৱীলৈ তাপ কঢ়িয়াই আনে। হিন্দু গ্ৰন্থানুসৰি, তাপ্তি সূৰ্যৰ এগৰাকী পত্নী ছায়া আৰু সূৰ্যৰ (সূৰ্য দেৱতা) কন্যা আছিল।
তাপ্তি নামৰ আক্ষৰিক অৰ্থ হৈছে "উষ্ণতা বৃদ্ধি", "গৰম", "জ্বালা।" কোৱা হয় যে ত্ৰিভুৱনৰ কোনেও দেৱীৰ সৌন্দৰ্য, নিখুঁত বৈশিষ্ট্য আৰু তীব্ৰ ধৰ্ম্মীয় আত্ম-অনুশাসনৰ সৈতে ফেৰ মাৰিব নোৱাৰে। এই নামটো সম্ভৱতঃ চিথিয়ান দেৱতাসকলৰ ৰাণী তাবিতিৰ সৈতে সম্পৰ্কিত বুলি ভবা হয়,  তেওঁ প্ৰাচীন প্ৰটো-ইণ্ডো-ইৰানী ধৰ্মত মূলতঃ এক প্ৰভাৱশালী অগ্নি দেৱী আছিল বুলিও অনুমান কৰা হয়।
তাৎপৰ্য
হিন্দু গ্ৰন্থ অনুসৰি তাপ্তি তেওঁৰ ভক্তিৰ বাবে বিখ্যাত আছিল আৰু আন দেৱী, ৰাক্ষস, অপ্সৰা বা গন্ধৰ্বৰ তেওঁৰ সৌন্দৰ্য, স্বভাৱ বা বেদৰ জ্ঞানৰ সৈতে তুলনা নহৈছিল।
উপাসনাপদ্ধতি
তাপ্তি নদীৰ নাম সম্ভৱতঃ তাপতিৰ নামেৰে ৰখা হৈছিল বুলি বিশ্বাস প্ৰচলিত। মানুহে তেওঁক দেৱীৰ ৰূপত আৰু হিন্দু গ্ৰন্থত উল্লেখ কৰা বহুতো প্ৰশংসনীয় গুণ থকা এক গুৰুত্বপূৰ্ণ নদীৰ ৰূপত উপাসনা কৰে।
আত্মীয়
তেওঁৰ বিষয়ে উল্লেখ কৰা হিন্দু গ্ৰন্থৰ বিভিন্ন আখ্যান অনুসৰি, তাপ্তিৰ আত্মীয়সকলৰ ভিতৰত সূৰ্য তেওঁৰ দেউতাক হিচাপে আৰু ছায়া তেওঁৰৰ মাতৃ হিচাপে বৰ্ণিত হৈছে, ইয়াৰোপৰি তেওঁ যামিৰ সৰু ভগ্নী আছিল আৰু তেওঁৰ দুই ভাতৃ আছিল ক্ৰমে যম আৰু শনি। আনহাতে মৎস পুৰাণৰ আখ্যান অনুসৰি ছায়াৰ তিনিটি সন্তানৰ ভিতৰত এটি পুত্ৰ সবৰ্ণী মনু আৰু আন দুগৰাকী কন্যা ক্ৰমে তাপ্তি আৰু বিস্তী। এই পুৰাণ অনুসৰি শনি আৰু যম দেৱী তাপ্তিৰ প্ৰকৃত ভাতৃ নহয়।
নদী হিচাপে তাপ্তি
তাপ্তি নদী মধ্য ভাৰতৰ এখন উল্লেখযোগ্য নদী। ৭২৪ কিলোমিটাৰ দৈৰ্ঘৰ এই নদীখন উপদ্বীপীয় ভাৰতৰ অন্যতম প্ৰধান নদী। এই অঞ্চলৰ তিনিখন পশ্চিমবাহিনী নদীৰ ভিতৰত তাপ্তি উল্লেখযোগ্য। তাপ্তি নদীৰ উৎস দক্ষিণ মধ্যপ্ৰদেশৰ সাতপুৰা পৰ্বতশ্ৰেণীৰ পূৰ্বভাগ। প্ৰথমে এই নদী পশ্চিমমুখে প্ৰবাহিত হৈ মধ্যপ্ৰদেশৰ নিমাৰ অঞ্চল, মহাৰাষ্ট্ৰ ৰাজ্যৰ খান্দেশ আৰু পূৰ্ব বিদৰ্ভ অঞ্চলৰ ওপৰেদি প্ৰবাহিত হৈ দাক্ষিণাত্য মালভূমিৰ উত্তৰ-পশ্চিম কোণৰে দক্ষিণ গুজৰাটৰ চুৰাট জিলাৰ চুৰাট বন্দৰনগৰীৰ নিকট আৰৱ সাগৰত মিলিত হৈছে। সমান্তৰালভাবে প্ৰবাহিত নৰ্মদা নদীৰ সৈতে এই নদীয়ে উত্তৰ আৰু দক্ষিণ ভাৰতৰ সীমা নিৰ্দেশ কৰে। গুজৰাট আৰু মহাৰাষ্ট্ৰৰ সীমনাৰ ওচৰত তাপ্তি নদীৰ দক্ষিণে সহ্যাদ্ৰি বা পশ্চিমঘাট পৰ্বতমালাৰ উৎস।
তথ্যসূত্ৰ
শ্ৰেণী:হিন্দু দেৱী
১ ফেব্ৰুৱাৰী
১ ফেব্ৰুৱাৰী গ্ৰেগৰিয়ান বৰ্ষপঞ্জী অনুসাৰে বছৰৰ ৩২তম দিন। বছৰটো শেষ হ’বলৈ এই দিনৰ পৰা মুঠ ৩৩৩টা দিন (অধিবৰ্ষত ৩৩৪টা দিন) বাকী থাকে।
বাহ্যিক সংযোগ
শ্ৰেণী:ফেব্ৰুৱাৰী শ্ৰেণী:ইংৰাজী বৰ্ষপঞ্জীৰ দিন
আলায়াৰণ
আলায়াৰণ (आलायारन; Alayaron) বড়ো ভাষাৰ প্ৰথম পূৰ্ণদৈৰ্ঘ্যৰ কাহিনী ছবি। আলায়াৰণ শব্দৰ অৰ্থ প্ৰভাত। ১৯৮৬ চনৰ ১৩ মাৰ্চত কোকৰাঝাৰৰ গঙ্গা টকীজত ছবিখনে মুক্তি পাইছিল। বডোচা ফিল্ম প্ৰডাকচনে প্ৰযোজনা কৰা ছবিখনৰ পৰিচালনা, চিত্ৰগ্ৰহণ আৰু সম্পাদনা আছিল জাংদাও বডোচা। মুখ্য চৰিত্ৰত অভিনয় কৰিছিল অমৰ নাৰ্জাৰী আৰু ৰহিলা ব্ৰহ্মই। নীলকমল ব্ৰহ্মৰ ১৯৮৫ চনত প্ৰকাশ পোৱা গল্প সংকলন ‘চিৰিনাই মান্দাৰ’ত প্ৰকাশিক Mwdwi Arw Gwlwmdwi শীৰ্ষক চুটিগল্প এটাৰ আধাৰত ছবিৰ চিত্ৰনাট্য ৰচনা কৰা হৈছিল।
কাহিনীৰ সাৰাংশ
গোমবৰ নামৰ ডেকা এজন ধনী মহাজন মনবৰোৰ ঘৰত বন্ধা শ্ৰমিক হৈ থাকে; কিয়নো তাৰ দেউতাকে মহাজনৰ পৰা ধন ধাৰে লৈছিল। সেই ধন পৰিশোধ কৰিবলৈ গোমবৰ বন্ধা হৈ থাকিবলৈ বাধ্য হৈছিল। মহাজনৰ সৰুজনী ছোৱালী হিংমাশ্ৰীৰ অন্তৰত তাৰ প্ৰতি সহানুভূতিৰ উদ্ৰেক হয়। এই কাণ্ড দেখি মহাজনে খঙত গোমবৰক ঘৰৰ পৰা খেদি দিয়ে আৰু কয় যে দেউতাকে লোৱা ধাৰ যদি পাঁচবছৰৰ ভিতৰত পৰিশোধ কৰিব নোৱাৰে তেন্তে সিহঁতৰ মাটিবাৰী জব্দ কৰি ল’ব।
গোমবৰে পৈতৃক মাটিখিনি মোকলোৱাৰ সংকল্প লৈ চহৰলৈ আহে। চহৰত সি খৰি ফলা, বোজা কঢ়িওৱা, ৰিক্সা চলোৱা, গাড়ী চলোৱা আদি বিভিন্ন কাম কৰে আৰু অৱশেষত এখন হোটেলত কাম পায়। সেই হোটেলতে সংযোগবশতঃ এজন সৎ ব্যৱসায়ী দিগম্বৰক লগ পায়। দিগম্বৰৰ সহযোগত গোমবৰ এজন চহকী উদ্যোগপতিলৈ পৰিণত হয়। অৱশেষত সি পৈতৃক মাটিখিনি মোকলোৱাৰ লগতে হিংমাশ্ৰীকো বিয়া কৰায়।
সঙ্গীত
ছবিখনত পাঁচটা গীত আছিল। গীত ৰচনা আৰু সঙ্গীত পৰিচালনা কৰিছিল মোহিনী মোহন নাৰ্জাৰীয়ে। গাইছিল সুলেখা বসুমতাৰী আৰু অৰুণ নাৰ্জাৰীয়ে।
বঁটা
১৯৮৬ত অনুষ্ঠিত হোৱা ৩৩তম ৰাষ্ট্ৰীয় চলচ্চিত্ৰ মহোৎসৱত সংবিধানৰ অষ্টম অনুসূচী বহিৰ্ভূত ভাষাত নিৰ্মিত চলচ্চিত্ৰ শিতানত আলায়াৰণে বড়ো ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা লাভ কৰে। বড়ো ভাষাৰ বাটকটীয়া এই ছবিখনত বড়ো সমাজৰ সামাজিক আৰু আৰ্থিক জীৱনৰ নিষ্ঠাপূৰ্ণ চিত্ৰায়ণৰ বাবে আগবঢ়োৱা হৈছিল। এই বঁটাত প্ৰযোজক আৰু পৰিচালকক ৰজত কমলৰ লগতে ক্ৰমে বিশ আৰু দহ হাজাৰকৈ টকা দিয়া হয়।
তথ্য উৎস
শ্ৰেণী:বড়ো চলচ্চিত্ৰ শ্ৰেণী:অসমৰ চলচ্চিত্ৰ শ্ৰেণী:শ্ৰেষ্ঠ বড়ো ছবিৰ ৰাষ্ট্ৰীয় চলচ্চিত্ৰ বঁটা বিজয়ী
ছিৰিয়া
ছিৰিয়া (سوريّة Sūrriya or Sūrya), চৰকাৰীভাৱে ছিৰিয়ান আৰৱ গণতন্ত্ৰ  (আৰবী:الجمهورية العربية السورية), দক্ষিণ পশ্চিম এছিয়াৰ এখন ৰাষ্ট্ৰ। ইয়াৰ পশ্চিমত লেবানন আৰু ভূমধ্য সাগৰ, দক্ষিণ-পশ্চিমত ইজৰাইল, দক্ষিণত জৰ্ডান, পূবত ইৰাক আৰু উত্তৰে তুৰস্ক অৱস্থিত। ইজৰাইল তথা ইৰাকৰ মাজত স্থিত হোৱা বাবে ই মধ্যপ্ৰাচ্য এছিয়াৰ এখন গুৰুত্বপূৰ্ণ দেশ। ডামাস্কাছ ইয়াৰ ৰাজধানী। পূৰ্বতে ডামাস্কাছ উমৈয়দ খিলাফত আৰু মামলুক সাম্ৰাজ্যৰ ৰাজধানী আছিল।
১৯৪৬ চনৰ এপ্ৰিল মাহত ফ্ৰান্সৰ পৰা স্বাধীনতা পোৱাৰ পিছত ইয়াত বাথ পাৰ্টিৰ প্ৰভুত্ব বিস্তাৰ হয়। ১৯৬৩ চনৰ পৰা ছিৰিয়াত অপাতকালীন আইন চলি আছে তাৰ বাবে ১৯৭০ চনৰ পৰা ইয়াৰ শাসন ভাৰ অসাদ পৰিয়ালৰ লোকে চলাই আছে। ছিৰিয়া গৃহ যুদ্ধৰ বাবে এক অস্থিৰ পৰিৱেশ বিৰাজ কৰি আছে। বৰ্তমান ছিৰিয়া বিশ্বৰ ভিতৰতে অন্যতম অশান্ত দেশ।
নামৰ উৎপত্তি
ছিৰিয়া নাম গ্ৰীক ভাষাৰ পৰা আহিছে। প্ৰাচীন কালত যৱন সকলে এই অঞ্চলক ছিৰিয়ইবুলি কৈছিল। পণ্ডিত সকলৰ মতে গ্ৰীক সকলে ব্যৱহাৰ কৰা অছিৰিয়া শব্দৰ পৰায়ে ছিৰিয়া নামৰ উৎপত্তি হৈছে। অছিৰিয়া শব্দ অক্কদি ভাষাৰ অচ্ছুৰৰ পৰা আহিছে।
সময়ৰ লগে লগে ছিৰিয়া শব্দৰ অৰ্থ সলনি হৈ গৈ থাকিল। পূৰ্বতে ভূমধ্যসাগৰৰ পূবত মিছৰ আৰু আৰৱৰ উত্তৰ তথা চিলিছিয়াৰ দক্ষিণ অঞ্চলক ছিৰিয়া বোলা হৈছিল। ইয়াৰ বিস্তাৰ মেচুপেটামিয়া লৈকে আছিল আৰু ইয়াক অছিৰিয়া বুলিও কোৱা হৈছিল। ৰোমান সম্ৰাজ্যৰ সময়ত এই ছিৰিয়া অঞ্চলক কেইবাটাও বিভাগত ভাগ কৰা হয়। মধ্য প্ৰাচ্যৰ কেইবাখনো দেশ যেনে, ইজৰাইল, জৰ্ডান, লেবানন ইত্যাদি এই অঞ্চলৰ অন্তৰ্গত আছিল।
ৰাজনীতি
ছিৰিয়া এখন সংসদীয় প্ৰজাতন্ত্ৰ দেশ। ৰাষ্ট্ৰৰ ক্ষমতা ৰাষ্ট্ৰপতি আৰু বাথ পাৰ্টিৰ হাতত ন্যস্ত। ছিৰিয়া সংবিধানমতে এখন সংসদীয় প্ৰজাতন্ত্ৰ হ’লেও ১৯৬৩ চনৰ পৰা দেশখনত জৰুৰী অৱস্থা জাৰি কৰা হৈছে। বৰ্তমানে ইয়াৰ জনগণৰ হাতত চৰকাৰৰ পৰিৱৰ্তনৰ কোনো ক্ষমতা নাই। সেয়ে ছিৰিয়া আচলতে এক একনায়কতান্ত্ৰীক ৰাষ্ট্ৰ। ছিৰিয়াৰ চৰকাৰে ইজৰাইলৰ লগত ক্ৰমাগত যুদ্ধক জৰুৰী অৱস্থাৰ মূল কাৰণ হিচাপে উল্লেখ কৰিছে।
ছিৰিয়াৰ প্ৰয়াত ৰাষ্ট্ৰপতি হাফিজ আল আসাদ পাঁচ বাৰ গণভোটৰ মাধ্যমত বিজয় কৃতিত্ব বজায় ৰাখে। তেওঁৰ পুত্ৰ আৰু বৰ্তমান ৰাষ্ট্ৰপতি বাশ্বৰ আল-আসাদে ২০০০ চনত এক গণভোটত ছিৰিয়াৰ ৰাষ্ট্ৰপতি পদত অধিষ্ঠিত হয়। ৰাষ্ট্ৰপতি আৰু তেওঁৰ মূল সহযোগীসকলে, বিশেষত সামৰিক আৰু নিৰাপত্তা বাহিনীৰ লোকসকল, ছিৰিয়াৰ ৰাজনীতি আৰু অৰ্থনীতিৰ মূল সিদ্ধান্তসমূহ গ্ৰহণ কৰে।
ছিৰিয়াৰ গৃহযুদ্ধ ২০১০ চনত আৰম্ভ হোৱা আৰৱ বসন্ত বিপ্লৱৰ দ্বাৰা অনুপ্ৰাণিত হয়। ছিৰিয়ান সেনাৰ এক কঠোৰ ব্যৱস্থাৰ দ্বাৰা অনুসৃত শান্তিপূৰ্ণ প্ৰতিবাদৰ এটি শাৰী হিচাপে ২০১১ চনত আৰম্ভ হয়। ২০১১ চনৰ জুলাই মাহত সেনাবাহিনীৰ দলত্যাগী সকল ফ্ৰী ছিৰিয়ান সেনা গঠনৰ ঘোষণা কৰে আৰু যুদ্ধ ইউনিট গঠন আৰম্ভ হয়। এই বিৰোধিতা চুন্নি মুছলমানৰ দ্বাৰা প্ৰভাৱিত হয়। আলাউয়ি সকলে ইয়াৰ নেতৃত্ব দিয়ে।
মালবিকা চাৰুক্কাই
মালবিকা চাৰুক্কাই (Malavika Sarukkai) হৈছে এগৰাকী ভাৰতীয় ধ্ৰুপদী নৃত্য শিল্পী আৰু নৃত্য পৰিচালক। তেখেতৰ নৃত্যৰ মূল বিচৰণ ক্ষেত্ৰ হৈছে ভাৰতনাট্যম।  তেখেতে ২০০২ চনত সংগীত নাটক একাডেমী বঁটা লাভ কৰিবলৈ সক্ষম হৈছিল। ২০০৩ চনত তেখেতক ভাৰত চৰকাৰে দেশৰ চতুৰ্থটো সৰ্বশ্ৰেষ্ঠ অসামৰিক সন্মান পদ্মশ্ৰীৰে সন্মানীত কৰে।
জীৱনী
১৯৫৯ চনত মালবিকা চাৰুক্কাইৰ জন্ম হয়। তেখেতেৰ জন্মস্থান আছিল ভাৰতৰ দক্ষিণ ভাৰতীয় ৰাজ্য তামিলনাডু। ভাৰত নাট্যমৰ শিক্ষা তেখেতে আৰম্ভ কৰে মাত্ৰ সাত বছৰ বয়সতেই। তেখেতে তাঞ্জভুৰ বিদ্যালয়ৰ কল্যাণসুন্দৰম পিল্লাইৰ অধীনত শিক্ষা গ্ৰহণ কৰে। তেখেতৰ আনজন গুৰু আছিল ভাজুভুৰ বিদ্যালয়ৰ ৰাজাৰত্নাম।  মালবিকা চাৰুক্কাইয়ে 'অভিনয়া'ৰ শিক্ষাও গ্ৰহণ কৰে। কালানিধী নাৰায়ণনৰ অধীনত তেখেতে উক্ত শিক্ষা গ্ৰহণ কৰে। ইয়াৰ পিছত তেখেতে ওডিছী শিক্ষা গ্ৰহণ কৰে প্ৰখ্যাত গুৰু কেলুচৰণ মহাপাত্ৰ আৰু ৰমনী ৰঞ্জন জেনাৰ অধীনত।   ১২ বছৰ বয়সত মহাৰাষ্ট্ৰৰ মুম্বাইত মালবিকাই নৃত্য-অভিষক ঘটায়। তেখেতে ভাৰতৰ বহুঠাইতে নৃত্য পৰিৱেশন কৰে।  দেশৰ বাহিৰলৈকো তেখেত নৃত্য পৰিৱেশন কৰিবলৈ একাধিকবাৰ ৰাওনা হৈছে।  বিদেশৰ 'লিংকন চেণ্টাৰ ফ'ৰ দ্য পাৰফৰ্মিং আৰ্টছ', নিউ ইয়ৰ্ক তাৰে ভিতৰত অন্যতম। জন এফ. কেনেডী ফ'ৰ দ্য পাৰফৰ্মিং আৰ্টছ আৰু চিকাগোতো তেখেতে নৃত্যানুষ্ঠান সম্পন্ন হৈছে। তেখেতৰ কৰ্ম আৰু জীৱনক সাঙুৰি এখন বিশেষ তথ্যচিত্ৰ নিৰ্মাণ কৰা হৈছে। নাম হৈছে 'সমৰ্পণম'। এইখনৰ নিৰ্মাণত উদ্যোগ লৈছিল ভাৰত চৰকাৰে।  বিবিচি/ডব্লিউনেটৰ জৰিয়তে সম্প্ৰচাৰিত হৈ থকা 'Dancing' নামৰ এখনি দূৰদৰ্শনৰ তথ্যচিত্ৰতো তেখেতৰ কৰ্মৰাজিক উপস্থাপন কৰা হৈছে। উল্লেখনীয় যে, এইখন তথ্যচিত্ৰৰ দৈৰ্ঘ্য নঘণ্টা।   মুম্বাইত থকা 'নেশ্যনেল চেণ্টাৰ ফ'ৰ দ্য পাৰফৰ্মিং আৰ্টছ'ত প্ৰদৰ্শিত হোৱা এখন বিশেষ তথ্যচিত্ৰ 'The Unseen Sequence – Exploring Bharatanatyam Through the Art of Malavika Sarukkai'তো মালবিকাৰ কৰ্মৰাজি আৰু বিশিষ্টতাক দেখুওৱা হৈছে।
ছিৰিয়া
বহিঃসংযোগ
শ্ৰেণী:এছিয়াৰ দেশ শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
মালবিকা চাৰুক্কাই
বঁটা আৰু স্বীকৃতি
২০০২ চনত ভাৰত চৰকাৰে মালবিকা চাৰুক্কাইক সংগীত নাটক একাডেমী বঁটাৰে সন্মানীত কৰে। তামিলনাডুৰ চৰকাৰৰ পৰা মালবিকাই 'কালাইমামণি' উপাধি লাভ কৰে। ইয়াৰ লগতে 'মৃণালিনী চাৰাভাই বঁটা'ৰ দৰে অইন একাধিক গুৰুত্বপূৰ্ণ সন্মানেৰেও তেখেতক স্বীকৃতি প্ৰদান কৰা হৈছে। নৃত্যচূড়ামণি উপাধি, সংস্কৃতি বঁটা আৰু হৰিদাস সন্মিলনী বঁটা হৈছে এইসমূহৰ ভিতৰত অন্যতম।  ২০০৩ চনত ভাৰত চৰকাৰে তেখেতক পুনৰবাৰ সন্মানীত কৰে। দেশৰ চতুৰ্থ শ্ৰেষ্ঠ অসামৰিক সন্মান পদ্মশ্ৰীৰে তেখেতলৈ সন্মান যঁচা হয়।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:ভাৰতীয় নৃত্যশিল্পী শ্ৰেণী:সংগীত নাটক একাডেমী বঁটা বিজয়ী শ্ৰেণী:পদ্মশ্ৰী বঁটা বিজয়ী
দ্য ফে'চ (অসমীয়া চলচ্চিত্ৰ)
দা ফে'চ (The Face) হৈছে ২০১৪ চনৰ ২৬ ছেপ্টেম্বৰ তাৰিখে মুক্তি লাভ কৰা এখন এক্‌ছনধৰ্মী আৰু ৰোমাণ্টিক অসমীয়া চলচ্চিত্ৰ। 'সন্তোষী মা প্ৰডাক্‌ছন'ৰ বেনাৰত বোলছবিখন প্ৰযোজনা কৰে বৰ্ণালী হাজৰিকাই। পৰিচালক ৰাজীৱ দত্ত আৰু সংগীত পৰিচালনা সুদীপ্ত হাজৰিকাৰ।
কাহিনী
আমাৰ সমাজৰ কিছুমান চেহেৰাই সমাজৰ উন্নতিৰ কাৰণে কাম কৰি আহিছে। এখন সুস্থ নিকা সমাজ গঢ়াই তেওঁলোকৰ লক্ষ্য। কিন্তু আমাৰ সমাজতে কিছুমান ইয়াৰ বিপৰীতধৰ্মী চেহেৰাও আছে যি নিৰন্তৰ সমাজখনক ধ্বংসৰ মুখলৈ ঠেলি দিছে। এই দুই ধৰণৰ চেহেৰাৰ উপস্থিতিত সমাজৰ কেনেধৰণে পৰিৱৰ্তন আহিব পাৰে, তাৰে আধাৰতে বোলছবিখনৰ কাহিনী নিৰ্মাণ কৰা হয়।
অভিনয় শিল্পী
চলচ্চিত্ৰখনত অভিনয় কৰিছে পদ্মৰাগ গোস্বামী, হৃষভ শৰ্মা, নীড়, ৰিমি হাজৰিকা, কল্পনা, সাগৰ, মানস, হিমাংশু, নয়নজ্যোতি আদিয়ে।
সংগীত
দা ফে'চ চলচ্চিত্ৰখনৰ সংগীত পৰিচালক সুদীপ্ত হাজৰিকা। গীতসমূহত কণ্ঠদান কৰিছে জুবিন গাৰ্গ, বৰ্ণালী কলিতা, সীমান্ত শেখৰ, প্ৰিয়ংকা ভৰালী, অনামিকা চৌধুৰী, সুদীপ্ত নয়ন আৰু শৰ্মিষ্ঠা গোস্বামীয়ে।
তথ্য সংগ্ৰহ
শ্ৰেণী:২০১৪ বৰ্ষৰ অসমীয়া চলচ্চিত্ৰ শ্ৰেণী:অসমীয়া চলচ্চিত্ৰ শ্ৰেণী:২০১০ দশকৰ অসমীয়া চলচ্চিত্ৰ শ্ৰেণী:২০১৪ বৰ্ষৰ চলচ্চিত্ৰ
প্ৰাকৃতিক পৰিৱেশ
প্ৰাকৃতিক পৰিৱেশ বুলিলে পৃথিৱী বা ইয়াৰ কোনো এটা অঞ্চলৰ সমগ্ৰ জীৱ আৰু জড়সমূহক একেলগে বুজায়। ই সকলো জীৱিত প্ৰজাতিৰ এটা পাৰস্পৰিক ক্ৰিয়াৰ পৰিৱেশ। এই ধাৰণাটো কিছুমান মৌলৰ দ্বাৰা প্ৰকাশ কৰা হয়:
প্ৰাকৃতিক পৰিৱেশ আৰু মানৱ সৃষ্ট পৰিৱেশৰ মাজত পাৰ্থক্য আছে। মানৱ সৃষ্ট পৰিৱেশৰ অন্তৰ্গত অঞ্চল আৰু তাৰ মৌলবোৰ মানুহৰ বিভিন্ন কাৰ্যৰ (যেনে বিৱৰ্তনিক গঠন, কৃষি, জনসংখ্যা আদি) দ্বাৰা গভীৰভাৱে প্ৰভাবিত হয়। এটা ভৌগোলিক অঞ্চলক প্ৰাকৃতিক পৰিৱেশ হিচাপে গণ্য কৰা হয়।
প্ৰাকৃতিক পৰিৱেশক প্ৰায়েই আৱাসস্থলৰ সমাৰ্থক হিচাপে ব্যৱহাৰ কৰা হয়, যেনে জিৰাফৰ প্ৰাকৃতিক পৰিৱেশ ছাভানা।
সংযুতি
ভূ-বিজ্ঞনত সাধাৰণতে শিল, পানী, বায়ু, আৰু জীৱৰ ভিত্তিত, ভূমণ্ডল, জলমণ্ডল, বায়ুমণ্ডল আৰু জৈৱমণ্ডল নামৰ চাৰিতা মণ্ডল থাকে। কিছু বিশেষজ্ঞই, জলমণ্ডলৰ এটা বিশেষ ভাগ হিমমণ্ডলৰ (বৰফৰ বাবে) লগতে স্থলমণ্ডলকো (মাটিৰ বাবে) পৃথিৱীৰ একোটা সক্ৰিয় মণ্ডল বুলি ধৰে। ভূ-বিজ্ঞান, পৃথিৱীৰ সৈতে জড়িত সকলো বিজ্ঞানৰ সমাহাৰ বুলিব পাৰি। ভূ-বিজ্ঞনৰ প্ৰধান ভাগ চাৰিতা হ'ল, ভূগোল, ভূতত্ত্ব বিজ্ঞান, ভূ-পদাৰ্থ বিজ্ঞান আৰু জিঅদেছি। পৃথিৱীৰ মণ্ডলসমূহৰ গুণগত আৰু পৰিমাণগত অধ্যয়নৰ বাবে এই বিভাগসমূহে পদাৰ্থ বিজ্ঞান, ৰসায়ন বিজ্ঞান, জীৱ বিজ্ঞান, ক্ৰমলজি আৰু গণিতৰ ব্যৱহাৰ কৰে।
ভৌগোলিক ক্ৰিয়া
পৃথিৱীৰ ভূ-ত্বক বা ভূমণ্ডল হ'ল গ্ৰহটোৰ একেবাৰে বাহিৰৰ কঠিন আৱৰণ আৰু ৰাসায়নিক তথা প্ৰযুক্তিগত ভাৱে ভিতৰৰ তৰপসমূহতকৈ ভিন্ন। ই প্ৰধানকৈ আগ্নেয় প্ৰক্ৰিয়াৰ দ্বাৰা সৃষ্টি হৈছিল, য'ত মেগমা ঠাণ্ডা আৰু গোট মাৰি কঠিন শিললৈ ৰূপান্তৰ ঘটিছিল। ভূ-ত্বকৰ ঠিক তলৰ স্তৰটো তেজস্ক্ৰীয় মৌলৰ ক্ষয়ীভৱনৰ ফলত উতপ্ত হৈ থাকে। এই তৰপটোতেই টেকটনিক প্লেটসমূহ ভাঁহি থাকে। এই প্লেটবোৰ লৰচৰ কৰাৰ ফলতেই ভূমিকম্প হয়। সাধাৰণতে এনে যিকোনো দুখন প্লেটৰ সংযোগ স্থলতেই ভূমিকম্প হয়। এই তেজস্ক্ৰীয় বিকিৰণৰ বাবে হোৱা উত্তাপ বৃদ্ধিৰ ফলত ভূ-গৰ্ভৰ উপাদানবোৰ তৰল হৈ আয়তন বাঢ়ে। আগ্নেয়গিৰি উদ্গিৰণৰ ই এটা প্ৰাথমিক কাৰণ।
মহাসাগৰ
পৃথিৱীৰ জলভাগে পৃথিৱী পৃস্থৰ এটা বৃহৎ অংশ, প্ৰায় ৭১% আগুৰি আছে, কেইবাখনো সাগৰ আৰু মহাসাগৰত বিভক্ত কৰা হৈছে। মহাসাগৰ মূলতঃ এখনেই। ভূগোলবিদসকলে অধ্যয়নৰ সুবিধাৰ্থে মহাসাগৰক ৫টা অংশৰ বিভক্ত কৰিছে। মহাসাগৰীয় বিভাজনসমূহ সংজ্ঞায়িত আৰু মূল্যায়িত হৈছে - মহাদেশ, মাটিৰ স্তৰ আৰু অন্যান্য চৰ্তাৱলীক কেন্দ্ৰ কৰি। এই পাঁচ বিভাজন হৈছে (আকাৰৰ হ্ৰাসমান ক্ৰমত):
নদী
নদী হ'ল পানীৰ প্ৰাকৃতিক জলধাৰা, নদীৰ পানী সাধাৰণতে, মহাসাদৰ, হ্ৰদ, সাদৰ বা অন্য নদীলৈ বৈ যায়। কোনো কোনো ক্ষেত্ৰত নদী কোনো পানীৰ উৎস পোৱাৰ আগতেই শুকাই যায়।
হ্ৰদ
হ্ৰদ পানীৰ এটা বৃহৎ উৎস। কোনো এটা মহাদ্বীপত মহাসাগৰৰ অংশ নোহোৱা আৰু নদীৰ পানীৰে সৃষ্টি হোৱা পুখুৰীতকৈ ডাঙৰ আৰু গভীৰ জলাশয়ক হ্ৰদ বুলি গণ্য কৰা হয়।
সাধাৰণতে পৰ্বতীয়া অঞ্চলত প্ৰাকৃতিক হ্ৰদসমূহ পোৱা যায়।
পুখুৰী
পুখুৰী হ'ল, হ্ৰদত কৈ সৰু, প্ৰাকৃতিক বা মানৱ সৃষ্ট, স্থিৰ পানীৰ এটা উৎস।
বায়ুমণ্ডল, জলবায়ু আৰু বতৰ
বায়ুমণ্ডল পৃথিৱীৰ পৰিৱেশ তন্ত্ৰৰ প্ৰধান চালিকা শক্তি। পৃথিৱীৰ চাৰিওফালে থকা গেছৰ এই পাতল আৱৰণটো পৃথিৱীৰ মাধ্যাকৰ্ষণ শক্তিয়ে ধৰি ৰাখিছে। বায়ু সাধাৰণতে ৭৮% নাইট্ৰজেন, ২১% অম্লজান, ১% আৰ্গণ আৰু কাৰ্বন ডাই অক্সাইডৰ দৰে অন্য নিষ্ক্ৰিয় গেছেৰে গঠিত। বাকী গেছবোৰক প্ৰায়ে অৱশেষ হিচাপে গণ্য কৰা হয়, যিবোৰৰ ভিতৰত, জলীয় বাষ্প, কাৰ্বন ডাই অক্সাইড, মিথেন, নাইট্ৰাছ অক্সাইড আৰু অজনৰ দৰে সেউজগৃহ গেছেই প্ৰধান। বিভিন্ন ৰাসায়নিক যৌগৰ অৱশেষো বায়ুত মিহলি হৈ থাকে। বায়ুৰে এটা অংশ ডাৱৰত বিভিন্ন পৰিমাণৰ জলীয় বাষ্প, প্ৰলম্বিত পানীৰ ক্ষুদ্ৰ টোপাল আৰু বৰফৰ স্ফটিকো থাকে। ধূলি, পৰাগ আৰু ৰেণু, সাগৰীয় পানীৰ কণা, আগ্নেয় ধুৱা আৰু মহাকাশীয় কণাৰ দৰে বহু প্ৰাকৃতিক পদাৰ্থও বায়ুত মিহলি হৈ থাকে। বিভিন্ন ঔদ্যোগিক প্ৰদূষক, যেনে ছালফাৰ ডাই অক্সাইডৰ দৰে ক্লৰিণ, ফ্লৰিণ, মাৰ্কাৰি আৰু ছালফাৰ আদিৰ মৌল বা যৌগও বায়ুত পোৱা যায়। [SO2].
বায়ুমণ্ডলৰ অজন তৰপে অতি বেঙুনীয়া ৰশ্মিৰ (UV) বিকিৰণ হ্ৰাস কৰাত গুৰুত্বপূৰ্ণ ভূমিকা পালন কৰে। এই অতি বেঙুনীয়া ৰশ্মি চালৰ বাবে অত্যন্ত ক্ষটিকাৰক। এই অজন তৰপে অতি বেঙুনীয়া ৰশ্মিৰ দ্বাৰা হ'ব পৰা ডি. এন. এ.ৰ ক্ষটিসাধন ৰোধ কৰি জীৱকুলক ৰক্ষা কৰি আহিছে। তদুপৰি বায়ুমণ্ডলে ৰাতি তাপৰ সমতাও ৰক্ষা কৰো।
প্ৰধান স্তৰসমূহ
পৃথিৱীৰ বায়ুমণ্ডলক পাঁচটা প্ৰধান তৰপত ভাগ কৰা হৈছে। এই তৰপসমূহ বায়ুমণ্ডলক তাপৰ তাৰতম্যৰ ওপৰত নিৰ্ভশীল।
অন্য তৰপসমূহ
বায়ুমণ্ডলক তাপৰ তাৰতম্যৰ ওপৰত নিৰ্ভৰকৰি ভাগ কৰা এই প্ৰধান পাঁচটা তৰপৰ উপৰিও অন্যান্য বৈশিষ্টৰ ভিত্তিত আৰু কেইবাটাও তৰপত ভাগ কৰা হৈছে।
গোলকীয় উষ্ণতা বৃদ্ধিৰ পৰিণাম
গোলকীয় উষ্ণতা বৃদ্ধিৰ সম্ভাৱিত পৰিণাম সম্পৰ্কে বিশেষজ্ঞৰ দলসমূহে ধাৰাবাহিকভাৱে অধ্যয়ন কৰি আছে। আমাৰ প্ৰাকৃতিক পৰিৱেশ আৰু গ্ৰহটোত হ'ব পৰা সম্ভাব্য পৰিণতি সম্পৰ্কে তেওঁলোকে বিস্তৃত আলোচনা কৰিছে। জলবায়ুৰ পৰিবৰ্তন, মানৱজনিত গোলকীয় উষ্ণতা বৃদ্ধি, মানৱ সৃষ্ট সেউজগৃহ গেছৰ উন্মুক্তকৰণ, লক্ষণীয় ভাৱে বৃদ্ধি পোৱা কাৰ্বন ডাই অক্সাইড আদিয়ে এটাই আনটোক প্ৰভাৱিত কৰাৰ লগতে পৃথিৱী, ইয়াৰ পৰিৱেশ আৰু মানৱ জাতিৰ অস্তিত্বৰ প্ৰতি ভাবুকিৰ সৃষ্টি কৰিছে। এইটো স্পষ্টযে আমাৰ গ্ৰহটো ক্ৰমান্বয়ে গৰম হৈ গৈ আছে। শেহতীয়াকৈ ইণ্টাৰগভাৰমেণ্টেল পেনেল অন ক্লাইমেট চেইঞ্জে (Intergovernmental Panel on Climate Change, বিশ্বৰ এটা আগশাৰীৰ জলবায়ু বিশেষজ্ঞৰ গোট) প্ৰকাশ কৰা মতে, ১৯৯০ চনৰ পৰা ২১০০ চনলৈ পৃথিৱীৰ উষ্ণতা প্ৰায় ২.৭ ৰ পৰা ১১ ডিগ্ৰী ফাৰেণহাইট বৃদ্ধি পাব। সেউজগৃহ গেছৰ নিৰ্গমন হ্ৰাস কৰাৰ প্ৰতি বিশেষভাৱে ধ্যান দিয়া হৈছে, মানুহ, অন্য প্ৰাণী, আৰু উদ্ভিদ প্ৰজাতি, পৰিৱেশ তন্ত্ৰ, অঞ্চল আৰু ৰাষ্ট্ৰৰ ওপৰত প্ৰভাৱ পেলোৱা গোলকীয় উষ্ণতা বৃদ্ধি প্ৰতিৰোধৰ বাবে অনুকূল কৌশল বিকশিত কৰাত গুৰুত্ব আৰোপ কৰিছে। জলবায়ুৰ পৰিবৰ্তন আৰু গোলকীয় উষ্ণতা বৃদ্ধি প্ৰতিবোধৰ প্ৰতি সহযোগ কৰা এনে কিছুমান উদাহৰণ হ'ল:
জলবায়ু
কোনো এটা ভৌগোলিক অঞ্চলৰ তাপ, আৰ্দতা, বায়ুমণ্ডলীয় চাপ, বতাহ, বৰষুণ, বায়ুমণ্ডলীয় উপাদানৰ পৰিমাণ আৰু অন্য অসংখ্য ধাতৱ মৌলৰ পৰিমাণ আদিৰ দীঘলীয়া সময়ৰ পৰিসাংখিকিকে জলবায়ু বোলে। অন্য অৰ্থত দীঘলীয়া সময়ৰ বাবে বতৰৰ পৰিবৰ্তনেই জলবায়ু।
বতৰ
কোনো এটা নিৰ্দিষ্ট সময়ত কোনো এটা নিৰ্দিষ্ট বায়ুমণ্ডলীয় অঞ্চলত সংঘটিত হোৱা পৰিঘটনাসমূহকে বতৰ বোলে। বতৰৰ বেছিভাগ পৰিঘটনা টপস্ফিয়াৰত সংঘটিত হয়। যিকোনো এটা অঞ্চলৰ উষ্ণতা বা অন্যান্য উপাদনবোৰৰ দৈনিক পৰ্বৰ্তনেই বতৰ আৰু এই পৰিবৰ্তনসমূহৰ এটা দীঘলীয়া সময়ৰ পৰিসাংখিকিয়েই জলবায়ু।
যিকোনো এখন ঠাইৰ ঘনত্ব (তাপ আৰু জলীয় বাষ্প) পৰিবৰ্তনৰ ফলতেই বতৰৰ পৰিবৰ্তন হয়। সূৰ্যৰ ৰশ্মিৰ আপতিত কোণৰ পৰিবৰ্তনৰ বাবেই এই পৰিবৰ্তনবোৰৰ সৃষ্টি হয়। অস্থিৰ বায়ুৰ বোবে চাইক্লন, ধুমুহা আদিৰ সৃষ্টি হয়। পৃথিৱী পৃষ্ঠৰ উষ্ণতা বছৰি প্ৰায় ±৪০ °C (১০০ °F −৪০ °F)
পৃথিৱী পৃষ্ঠৰ উষ্ণতা, পৃষ্ঠ চাপৰ পৰিবৰ্তনৰ বাবে ভিন্ন হোৱা দেখা যায়। ওখ অঞ্চলসমূহ সাধাৰণতে ঠাণ্ডা হয়।
জীৱন
পৃথিৱীত জীৱন প্ৰায় ৩৭০০ নিযুত বছৰ ধৰি বৰ্তি আছে বুলি প্ৰমাণ পোৱা গৈছে। পৃথিৱীৰ সকলো জীৱ, এককোষী জীৱৰ পৰাই সৃষ্টি হৈছে বুলি কোৱা হয়। কিন্তু জীৱ উৎপত্তিৰ তত্ত্ব সমন্ধে এতিয়াও বহু মতবিৰোধ পৰিলক্ষিত হয়।
সাধাৰণতে সংৰচনা, বিপাক, বৃদ্ধি আৰু বিকাশ, অভিযোজন, উদ্দীপকৰ প্ৰতি সঁহাৰি আৰু প্ৰজননৰ দ্বাৰা বহু বিজ্ঞানীয়ে জীৱৰ উৎপত্তি বিশেষীকৰণ কৰে, যদিও ইয়াৰ কোনো সৰ্বসন্মত সংজ্ঞা নাই। সহজ ভাষাত জীৱসমূহৰ গুণগত অৱস্থাই জীৱন। জীৱবিজ্ঞানৰ মতে, বৃদ্ধিৰ সক্ষমতা, শাৰীৰিক কাৰ্য আৰু মৃত্যুলৈকে ধাৰাবাহিক পৰিবৰ্তনকে ধৰি, অন্য ভৌতিক পদাৰ্থৰ পৰা জীৱসমূহক পৃথক বুলি চিনাক্ত কৰিব পৰা প্ৰাথমিক চৰ্তটোৱেই হ'ল জীৱন।
পৃথিৱীৰ জৈৱমণ্ডলত বিভিন্ন ধৰণৰ জীৱ পোৱা যায়, এই জীৱসমূহৰ (উদ্ভিদ, প্ৰাণী, ভেঁকুৰ, প্ৰটিষ্টা, আৰ্কিয়া আৰু বেক্টেৰিয়া) সাধাৰণ লক্ষণবোৰ হ'ল- কাৰ্বন আৰু পানীৰ আধাৰত গঠিত কোষৰ জটিল সংৰচনা আৰু বিৱৰ্তনিক জিনীয় তথ্য। জীৱসমূহে বিপাক কাৰ্য সংঘটিত কৰে, সমাৱস্থান ৰক্ষা কৰে, বৃদ্ধিৰ সক্ষমতা দেখুৱাই, উদ্দীপকৰ প্ৰতি সঁহাৰি জনায়, প্ৰজনন কৰে আৰু এটা সফল প্ৰজন্ম হিচাপে, প্ৰাকৃতিক নিৰ্বাচনৰ জৰিয়তে পৰিৱেশৰ লগত অভিযোজন কৰে।
পৰিবেশ তন্ত্ৰ
যি বিশেষ পদ্ধতিত কোনো বসতি স্থানৰ জীৱগোষ্ঠীবোৰে এটাই আনটোৰ লগত আৰু সেই বসতি অঞ্চলৰ অজৈৱ পৰিৱেশৰ কাৰকৰ লগত প্ৰতিক্ৰিয়া কৰি এটা সুস্থিৰ তন্ত্ৰ গঠন কৰে তাকে পৰিৱেশ তন্ত্ৰ বোলে।
বাস্তৱ্যবিদ ওডামৰ (Odum, 1971) মতে "পৰিৱেশ তন্ত্ৰ" হ’ল এটা নিৰ্দিষ্ট অঞ্চলৰ ভৌতিক পৰিৱেশৰ লগত আন্তঃক্ৰিয়াশীল সকলো প্ৰকাৰৰ জীৱক সাঙুৰি লোৱা (অৰ্থাৎ জৈৱ সম্প্ৰদায়) এটা সমষ্টি য’ত শক্তিৰ প্ৰৱাহে স্পষ্টভাবে ইয়াৰ খাদ্যস্তৰৰ গঠন, জৈৱবৈচিত্ৰ্য আৰু পদাৰ্থৰ চক্ৰীভৱন (অৰ্থাৎ জীৱিত আৰু নিৰ্জীৱ উপাংশৰ মাজত হোৱা পদাৰ্থৰ বিনিময়) পৰিছালনা কৰে। "
বায়ম
বায়মবোৰ পৰিভাষিক ভাৱে পৰিৱেশতন্ত্ৰ সৈতে একে, জলবায়ু আৰু ভৌগোলিকভাৱে নিৰ্ধাৰণ কৰা কিছুমান পৰিৱেশগত ভাৱে সদৃশ জলবায়ুৰ অঞ্চল। উদ্ভিদৰ প্ৰকাৰ (যেনে বৃক্ষ, গুল্ম, আৰু তৃণ), পাতৰ প্ৰকাৰ (যেনে বহল পাত আৰু দীঘলীয়া পাত), উদ্ভিদৰ ঘনত্ব (অৰণ্য, কাঠনি, তৃণভূমি), আৰু জলবায়ুৰ ওপৰত ভিত্তি কৰি বায়মবোৰ ভাগ কৰা হৈছে, পৰিৱেশমণ্ডলৰ দৰে বংশগতি, বিৱৰ্তন বা ইতিহাসৰ ওপৰত ভিত্তি কৰি নহয়।
জৈৱৰাসায়নিক চক্ৰ
গোলকীয় জৈৱৰাসায়নিক চক্ৰবোৰে জীৱৰ ওপৰত গভীৰ প্ৰভাৱ পেলায়, এনে কেইটামান প্ৰধান চক্ৰ হ'ল- নাইট্ৰ'জেন চক্ৰ, জল চক্ৰ, কাৰ্বন চক্ৰ, অক্সিজেন চক্ৰ আৰু ফছফৰাছ চক্ৰ।
বনাঞ্চল
বনাঞ্চল বুলিলে সাধাৰণতে পৃথিৱীৰ সেইবোৰ প্ৰাকৃতিক পৰিৱেশক বুজাই, যিবোৰ অঞ্চল মানুহৰ কাৰ্যৰ দ্বাৰা পৰিবপৰা যিকোনো প্ৰভাৱৰ পৰা মুক্ত। The WILD Foundationৰ মতে বনাঞ্চল হ'ল: " আমাৰ গ্ৰহটোত থকা একেবাৰে অক্ষত, নিৰ্জন বন্য প্ৰাকৃতিক অঞ্চল - যিবোৰত সঁচা অৰ্থত মানুহে পৰিচালনাৰ নকৰে আৰু ৰাস্তা, পাইপ লাইন বা অন্য ঔদ্যোগিক নিৰ্মাণ কাৰ্য নকৰে। " বনাঞ্চল আৰু সুৰক্ষিত উদ্যানসমূহ, কিছুমান নিৰ্দিষ্ট প্ৰজাতিৰ জীৱন ধাৰণ, পৰিৱেশ তন্ত্ৰ অধ্যয়ন, সংৰক্ষণ, নিৰ্জনতা, আৰু পূনৰ্নিৰ্মাণৰ বাবে গুৰুত্বপূৰ্ণ বুলি বিবেচনা কৰা হয়। সাংস্কৃতিক, আধ্যাত্মিক, নৈতিক, আৰু কলাত্মক ভাবে বনাঞ্চল অতি মূল্যৱান।
বন্যজীৱ বুলিলে মানুহে কৰ্ষণ বা পোহনীয়া নকৰা উদ্ভিদ, প্ৰাণী বা অন্য জীৱক বুজায। মানুহে নিজৰ লাভৰ বাবে বনৰীয়া উদ্ভিদ বা প্ৰাণী প্ৰজাতিসমূহ ঘৰুৱা কৰাৰ ফলত পৰিবেশৰ ওপৰত ধনাত্মক আৰু ঋণাত্মক দুয়ো প্ৰকাৰৰ প্ৰভাৱ পৰে। সকলো পৰিৱেশতে বন্যজীৱ পোৱা যায়। মৰুভূমি, বৰ্ষৰণ্য, সমভূমি আৰু অতি উন্নত নগৰীয়া অঞ্চলকে ধৰি যিকোনো অঞ্চলতেই কিছুমান নিৰ্দিষ্ট বন্যজীৱ পোৱা যায়। বন্যজীৱ বুলিলে যদিও মানৱ সভ্যতাই স্পৰ্ষ নকৰা জীৱসমূহক বুজায়, তথাপি বৰ্তমান মানুহৰ কাৰ্যৰ দ্বাৰা এইবোৰ কিছু পৰিমাণে হ'লেও প্ৰভাৱিত হৈছে।
তথ্য সংগ্ৰহ
শ্ৰেণী:পৰিৱেশ বিজ্ঞান
আগথা চাংমা
আগথা কঙ্গকাল চাংমা (জন্ম ২৪ জুলাই ১৯৮০) ভাৰতৰ পূৰ্বৰ সাংসদ সদস্য (এম.পি) আৰু ১৫ তম লোকসভাৰ সদস্য আছিল। ২০০৯ চনৰ সংসদীয় নিৰ্বাচনত জাতীয়তাবাদী কংগ্ৰেছ পাৰ্টিৰ (এন.চি.পি) প্ৰাৰ্থী হিচাপে তেওঁ মেঘালয়ৰ তুৰা নিৰ্বাচন ক্ষেত্ৰক প্ৰতিনিধিত্ব কৰিছিল। তেওঁ ইউপিএ দ্বিতীয় মনমোহন সিং কেবিনেটেৰ সকলোতকৈ কম বয়সৰ ৰাজ্যমন্ত্ৰী আছিল।
জীৱনৰ আৰম্ভণি
আগথা চাংমাই নতুন দিল্লীত জন্মগ্ৰহণ কৰে। আগাথাৰ দেউতাক পি. এ. চাংমা, লোকসভাৰ এগৰাকী প্ৰাক্তন অধ্যক্ষ, আৰু মাক চোৰাদিনী চাংমা। দেউতাকৰ পৰাই ৰাজনৈতিক শিক্ষাৰ অ আ ক খ শিকি আগথা চাংমা আৰু তেওঁৰ ভাতৃ কনৰেড চাংমা ৰাজনীতিৰ সৈতে জড়িত হৈ পৰিছিল। তেওঁক পশ্চিম গাৰো পাহাৰ, মেঘালয়লৈ অনা হৈছিল। তেওঁৰ ভাই কনৰেড চাংমা মেঘালয় ৰাজ্য পৰিষদত প্ৰধানমন্ত্ৰী নিৰ্বাচিত হয়।
শিক্ষা
তেওঁ পুণে বিশ্ববিদ্যালয়ৰ পৰা এল.এল.বি ডিগ্ৰি গ্ৰহণ কৰে আৰু পিছত দিল্লী উচ্চ ন্যায়ালয়ত যোগদান কৰে। তেওঁ যুক্তৰাজ্যৰ নটিংঘাম বিশ্ববিদ্যালয়ৰ ৰা পৰিৱেশগত ব্যৱস্থাপনাত স্নাতকোত্তৰ ডিগ্ৰী গ্ৰহণ কৰে।
ৰাজনৈতিক জীৱন
আগথা চংমাৰ দেউতাক পি.এ চাংমাই ৰাজ্যিক ৰাজনৈতিক ক্ষেত্ৰ খনত অন্তৰ্ভুক্ত হোৱাৰ বাবে সাংসদৰ পৰা পদ ত্যাগ কৰাৰ পিছত আগথা চাংমা ২০০৮ চনৰ মে মাহৰ উপনিৰ্বাচনত ১৪ তম লোকসভালৈ নিৰ্বাচিত হয়। পিছত তেওঁ ১৫ তম লোকসভাটো নিৰ্বাচিত হয়, লোকসভাৰ সাংসদ হিচাপে নিৰ্বাচিত হোৱা আগথা সেইসময়ত আটাইতকৈ কম বয়সৰ ভাৰতীয় নাগৰিক। এটি সাক্ষাৎকাৰত আগথাই আটাইতকৈ কম বয়সৰ ৰাজনৈতিক ব্যক্তি হোৱাৰ অভিজ্ঞতাক লৈ কৈছিল যে- 'মই কোনোদিনেই ৰাজনৈতিক ক্ষেত্ৰ খনত ইমান সোনকালেই ভৰি দিয়াৰ কথা ভবা নাছিলোঁ। মই ভবিষ্যত পৰিকল্পনা হিসাবে এই লক্ষ্য ৰাখিছিলোঁ যদিও যোৱা দুবছৰত বহুতেই কিবা-কিবি ঘটি গ'ল আৰু আহি আহি আজি এই দিনটো দেখা পালোঁ। ' ২৯ বছৰ বয়সতে, তেওঁ ১৫ তম লোকসভাৰ মন্ত্ৰীসকলৰ কাউন্সিলৰ সৰ্ববৃহৎ মন্ত্ৰী আছিল। চাংমা গ্ৰাম্য উন্নয়ন দপ্তৰৰ মন্ত্ৰী আছিল। ২০১২ চনৰ অক্টোবৰৰ মন্ত্ৰিসভা পুনৰ নিৰ্মাণৰ সময়ত তেওঁ এই পদৰ পৰা পদত্যাগ কৰিছিল। আগথা এগৰাকী আইনবিদ, এগৰাকী পৰিৱেশবিদ আৰু এগৰাকী অপেচাদাৰী আলোকচিত্ৰবিদ আছিল। ২০১৭ চনৰ নৱেম্বৰ মাহত এইবুলি প্ৰচাৰ হৈছিল যে তেওঁ ২০১৮ চনৰ মেঘালয় বিধান সভা নিৰ্বাচনত এটি জাতীয় জনতা পাৰ্টি (এন.পি পি)ৰ হৈ প্ৰতিদ্বন্দ্বিতা কৰিব। তেওঁ দক্ষিণ তুৰাৰ প্ৰতিদ্বন্দ্বি হৈ নিৰ্বাচনত ৬,৪৯৯ ভোটত জয়ী হয়। কিন্তু আগথা চাংমাই নিজ ভাতৃৰ ৰাজনৈতিক ভৱিষ্যত সুৰক্ষাৰ কথা ভাৱি তেওঁৰ সদনৰ সদস্য পদৰ পৰা পদ ত্যাগ কৰে।
তথ্য সংগ্ৰহ
শ্ৰেণী:ভাৰতৰ ব্যক্তি শ্ৰেণী:ভাৰতীয় ৰাজনীতিবিদ শ্ৰেণী:ভাৰত চৰকাৰৰ মন্ত্ৰী
বাসস্থানৰ অধিকাৰ
সংজ্ঞা
বাসস্থানৰ অধিকাৰ কেইবাটাও আন্তৰ্জাতিক মানৱ অধিকাৰ চুক্তি আৰু আইনৰ দ্বাৰা স্বীকৃত। মানৱ অধিকাৰৰ সৰ্বজনীন ঘোষণাপত্ৰৰ অনুচ্ছেদ ২৫ অনুসৰি পৰ্যাপ্ত জীৱনধাৰণৰ অধিকাৰৰ অংশ হিচাপে বাসস্থানৰ অধিকাৰক স্বীকৃতি প্ৰদান কৰে। ইয়াত কোৱা হৈছে যে: খাদ্য, পোছাক, আৱাস আৰু চিকিৎসা সেৱা আৰু প্ৰয়োজনীয় সামাজিক সেৱা, আৰু নিবনুৱা, ৰোগ, বিকলাঙ্গতা, বিধৱা হোৱা, বৃদ্ধ হোৱা বা তেওঁৰ নিয়ন্ত্ৰণৰ বাহিৰৰ পৰিস্থিতিত জীৱিকাৰ অন্যান্য অভাৱৰ ক্ষেত্ৰত সুৰক্ষাৰ অধিকাৰ সহ সকলোৰে নিজৰ আৰু তেওঁৰ পৰিয়ালৰ স্বাস্থ্য আৰু কল্যাণৰ বাবে পৰ্যাপ্ত জীৱনধাৰণৰ মানদণ্ড ৰখাৰ অধিকাৰ আছে। অৰ্থনৈতিক, সামাজিক আৰু সাংস্কৃতিক অধিকাৰৰ ওপৰত আন্তৰ্জাতিক চুক্তিৰ (আইচিইএছচিআৰ) অনুচ্ছেদ ১১(১)য়েও পৰ্যাপ্ত জীৱনধাৰণৰ অধিকাৰৰ অংশ হিচাপে আৱাসৰ অধিকাৰ নিশ্চিত কৰে।
যৌন অভিমুখীতা আৰু লিংগ পৰিচয়ৰ সন্দৰ্ভত আন্তৰ্জাতিক মানৱ অধিকাৰ আইন প্ৰয়োগৰ ওপৰত য়গাকাৰ্তা নীতিয়ে নিশ্চিত কৰে যে: "সকলোৰে পৰ্যাপ্ত আৱাসৰ অধিকাৰ আছে, যাৰ ভিতৰত আছে উচ্ছেদৰ পৰা সুৰক্ষা, কোনো বৈষম্য নোহোৱাকৈ আৰু ৰাষ্ট্ৰবোৰে ক) আৱাসকালত সুৰক্ষা আৰু সুলভ, বাসযোগ্য, সুলভ, সাংস্কৃতিকভাৱে উপযুক্ত আৰু সুৰক্ষিত আৱাসৰ প্ৰৱেশাধিকাৰ নিশ্চিত কৰাৰ বাবে সকলো প্ৰয়োজনীয় আইনী, প্ৰশাসনিক আৰু অন্যান্য ব্যৱস্থা গ্ৰহণ কৰিব, যৌন অভিমুখীতা, লিংগ পৰিচয় বা সামগ্ৰী বা পাৰিবাৰিক স্থিতিৰ ওপৰত ভিত্তি কৰি বৈষম্য নকৰাকৈ, আশ্ৰয় আৰু অন্যান্য জৰুৰী কালীন আৱাস অন্তৰ্ভুক্ত নকৰাকৈ; খ) তেওঁলোকৰ আন্তৰ্জাতিক মানৱ অধিকাৰৰ দায়বদ্ধতাৰ সৈতে খাপ নোখোৱা উচ্ছেদসমূহ সম্পাদন কৰাটো নিষিদ্ধ কৰাৰ বাবে সকলো প্ৰয়োজনীয় আইনী, প্ৰশাসনিক আৰু অন্যান্য ব্যৱস্থা গ্ৰহণ কৰা আৰু যিকোনো ব্যক্তিৰ বাবে পৰ্যাপ্ত আৰু কাৰ্যকৰী আইনী বা অন্যান্য উপযুক্ত প্ৰতিকাৰ উপলব্ধ হোৱাটো নিশ্চিত কৰা যাতে বলপূৰ্বক উচ্ছেদৰ বিৰুদ্ধে সুৰক্ষাৰ অধিকাৰ উলংঘন কৰা হৈছে বা উলংঘনৰ ভাবুকিৰ সন্মুখীন হৈছে তাক লক্ষ্য কৰা। ইয়াৰ ভিতৰত আছে কোনো বৈষম্য নোহোৱাকৈ পুনৰ্সংস্থাপনৰ অধিকাৰ আৰু উন্নত বা সমান মানদণ্ডৰ বৈকল্পিক ভূমি আৰু পৰ্যাপ্ত আৱাসৰ অধিকাৰ।"
আৱাসৰ অধিকাৰ প্ৰতিবন্ধী ব্যক্তিৰ অধিকাৰ সন্মিলনৰ অনুচ্ছেদ ২৮, ইউৰোপীয় সামাজিক চাৰ্টাৰৰ অনুচ্ছেদ ১৬ (সংশোধিত ইউৰোপীয় সামাজিক চাৰ্টাৰৰ অনুচ্ছেদ ৩১) আৰু মানৱ আৰু জনসাধাৰণৰ অধিকাৰৰ ওপৰত আফ্ৰিকান চাৰ্টাৰত সন্নিবিষ্ট কৰা হৈছে। অৰ্থনৈতিক, সামাজিক আৰু সাংস্কৃতিক অধিকাৰ সম্পৰ্কীয় ৰাষ্ট্ৰসংঘৰ সমিতিৰ মতে আইচিইএছচিআৰৰ অধীনত বাসস্থানৰ অধিকাৰৰ দিশবোৰৰ ভিতৰত আছে: আৱাসকালৰ আইনী সুৰক্ষা; সেৱা, সামগ্ৰী, সুবিধা আৰু আন্তঃগাঁথনিৰ উপলব্ধতা; সামৰ্থ্য; বাসযোগ্যতা; অভিগম্যতা; অৱস্থান আৰু সাংস্কৃতিক পৰ্যাপ্ততা। ৰাজনৈতিক লক্ষ্য হিচাপে এফ ডি ৰুজভেল্টৰ ১৯৪৪ চনত দ্বিতীয় অধিকাৰ বিধেয়ক সন্দৰ্ভত দিয়া ভাষণত বাসস্থানৰ অধিকাৰ ঘোষণা কৰা হৈছিল।
ইউএন-হেবিটেট
পৰ্যাপ্ত আৱাসৰ অধিকাৰ ১৯৯৬ চনত ইস্তানবুলত অনুষ্ঠিত বাসস্থান সভাত এটা গুৰুত্বপূৰ্ণ বিষয় আছিল আৰু ইস্তাম্বুল চুক্তি আৰু বাসস্থান কাৰ্যসূচীৰ এটা মুখ্য বিষয় আছিল। কাৰ্যসূচীৰ অনুচ্ছেদ ৬১-ত চৰকাৰবোৰে "পৰ্যাপ্ত আৱাসৰ অধিকাৰৰ সম্পূৰ্ণ আৰু প্ৰগতিশীল উপলব্ধিৰ প্ৰচাৰ, সুৰক্ষা আৰু নিশ্চিত" কৰাৰ বাবে প্ৰয়োজনীয় পদক্ষেপবোৰ চিনাক্ত কৰে। ২০০১ চনৰ বাসস্থান বৈঠক যাক ইস্তাম্বুল +৫ বুলি জনা যায়, ১৯৯৬ চনৰ ইস্তানবুল চুক্তি আৰু বাসস্থান কাৰ্যসূচী পুনৰ নিশ্চিত কৰে আৰু মানৱ অধিকাৰ উচ্চায়ুক্তৰ কাৰ্যালয়ৰ সহযোগত বাসস্থানৰ অধিকাৰৰ প্ৰচাৰৰ বাবে ৰাষ্ট্ৰসংঘৰ মানৱ নিষ্পত্তি কাৰ্যসূচী স্থাপন কৰে। ইউএন-হেবিটেট নামেৰে জনাজাত এই কাৰ্যসূচী হৈছে গৃহ নিৰ্মাণৰ অধিকাৰৰ বাবে আটাইতকৈ গুৰুত্বপূৰ্ণ আন্তঃৰাষ্ট্ৰীয় মঞ্চ। ইয়াক সজাগতা অভিযানৰ জৰিয়তে গৃহ অধিকাৰৰ প্ৰচাৰ, আৰু মানদণ্ড আৰু নিৰীক্ষণ প্ৰণালী বিকশিত কৰাৰ দায়িত্ব দিয়া হৈছে।
কানাডা
কানাডাত ২০১৯ চনৰ ২১ জুন তাৰিখে ৰাষ্ট্ৰীয় গৃহ নিৰ্মাণ ৰণনীতি আইন গৃহীত হোৱাৰ লগে লগে গৃহ নিৰ্মাণৰ অধিকাৰ আইনত পৰিণত হয়। আইনখন ২০১৯ চনৰ ৯ জুলাই তাৰিখে কাৰ্যকৰী হৈছিল।
দক্ষিণ আফ্ৰিকা
দক্ষিণ আফ্ৰিকাত সংবিধানৰ দ্বিতীয় অধ্যায়ৰ ২৬ নং ধাৰাত প্ৰতিষ্ঠা কৰা হৈছে যে "সকলোৰে পৰ্যাপ্ত আৱাসৰ অধিকাৰ আছে।" মানৱ বসতি বিভাগক এই আদেশ কাৰ্যকৰী কৰাৰ দায়িত্ব দিয়া হৈছে। শেহতীয়া তথ্যৰ ওপৰত আধাৰিত কৰি প্ৰায় ৩.৬ নিযুত দক্ষিণ আফ্ৰিকাবাসী এতিয়াও জুপুৰি বা অনানুষ্ঠানিক বসতি (২০১৩ চনৰ তথ্য)ত বাস কৰে। আনহাতে অনুমান কৰা হৈছে যে প্ৰায় ২,০০,০০০ গৃহহীন বা ৰাস্তাত বাস কৰে (২০১৫ চনৰ তথ্য)।
আমেৰিকা যুক্তৰাষ্ট্ৰ
আমেৰিকা যুক্তৰাষ্ট্ৰৰ বেছিভাগ অধিকাৰ ক্ষেত্ৰত বাসস্থানৰ কোনো অধিকাৰ নাই। ইয়াৰ এটা ব্যতিক্ৰম হৈছে মেচাচুচেটছ য'ত পৰিয়ালবোৰৰ (কিন্তু গৃহহীন ব্যক্তি নহয়) বাসস্থানৰ অধিকাৰ আছে। কেলিফৰ্ণিয়াত পলাতক শিশুৰ পিতৃ-মাতৃৰ সন্মতি অবিহনে জৰুৰীকালীন আৱাসস্থলীৰ অধিকাৰ আছে। নিউয়ৰ্ক চহৰেও জৰুৰীকালীন আশ্ৰয়ৰ অধিকাৰক স্বীকৃতি দিয়ে।
তথ্য সংগ্ৰহ
শ্ৰেণী:মানৱ অধিকাৰ
আমাজন
আমাজনে তলৰ প্ৰবন্ধসমূহ বুজাব পাৰে:
দ্য কাশ্মীৰ ফাইলচ
দ্য কাশ্মীৰ ফাইলচ হৈছে বিবেক অগ্নিহোত্ৰীৰ দ্বাৰা লিখিত আৰু পৰিচালিত, ২০২২ চনৰ, ভাৰতীয় হিন্দী ভাষাৰ চলচ্চিত্ৰ। জি ষ্টুডিঅ'ৰ দ্বাৰা প্ৰযোজিত এই চলচ্চিত্ৰখন কাশ্মীৰ বিদ্ৰোহৰ সময়ত কাশ্মীৰী পণ্ডিতসকলৰ কাশ্মীৰ ত্যাগৰ ওপৰত আধাৰিত। ইয়াত মিথুন চক্ৰৱৰ্তী, অনুপম খেৰ, দৰ্শন কুমাৰ আৰু পল্লৱী যোশীয়ে অভিনয় কৰিছে। চলচ্চিত্ৰখন ২০২২ চনৰ ১১ মাৰ্চত মুক্তি দিয়া হৈছিল।
পটভূমি
সমগ্ৰ চলচ্চিত্ৰখনত প্লটটো প্ৰায়ে সমসাময়িক সময় (২০২১) আৰু ফ্লেছবেকৰ মাজত ১৯৮৯-১৯৯০ লৈ সলনি হয়।
প্ৰায় ১৯৮৯-৯০ প্ৰায় ১৯৮৯-৯০ চনত কাশ্মীৰত, ইছলামী উগ্ৰপন্থীসকলে "ৰালিভ গালিভ য়া চালিভ" ("ইছলাম ধৰ্ম গ্ৰহণ কৰক," ছুটি বা মৰিব") শ্লোগান ব্যৱহাৰ কৰি কাশ্মীৰী হিন্দু পণ্ডিতসকলক কাশ্মীৰ উপত্যকাৰ পৰা বিতাড়িত কৰে। পুষ্কৰ নাথ পণ্ডিত নামৰ এজন শিক্ষকে তেওঁৰ পুত্ৰ কৰণৰ সুৰক্ষাক লৈ ভয়ভীত হয়, যাক উগ্ৰপন্থীয়ে এজন ভাৰতীয় চোৰাংচোৱা বুলি অভিযুক্ত কৰিছিল। পুষ্কৰে তেওঁৰ বন্ধু ব্ৰহ্ম দত্ত নামৰ এজন অসামৰিক কৰ্মচাৰীক কৰণৰ সুৰক্ষাৰ বাবে অনুৰোধ কৰে। ব্ৰহ্মই পুষ্কৰৰ সৈতে কাশ্মীৰ ভ্ৰমণ কৰে আৰু কাশ্মীৰী পণ্ডিতসকল পতিত হোৱা দুৰ্দশা আৰু হিংসাৰ সাক্ষী হয়। তেওঁ এই বিষয়টো জম্মু-কাশ্মীৰৰ মুখ্যমন্ত্ৰীৰ সমুখত উত্থাপন কৰে, যিয়ে ব্ৰহ্মক নিলম্বন কৰে।
উগ্ৰপন্থী কমাণ্ডাৰ ফাৰুক মালিক বিট্টা, যি পুষ্কৰৰ এজন প্ৰাক্তন ছাত্ৰ, তেৱেই পুষ্কৰ নাথৰ ঘৰ ভাঙিছে। কৰণ এটা চাউলৰ পাত্ৰত লুকাই থাকে কিন্তু বিট্টাই তেওঁক বিচাৰি উলিযায় । পুষ্কৰ আৰু তেওঁৰ বোৱাৰী শাৰদাই তেওঁলোকৰ জীৱন ৰক্ষাৰ বাবে অনুৰোধ জনাইছিল। কিন্তু বিট্টাই শাৰদাক তেওঁলোকৰ জীৱনৰ বিনিময়ত কৰণৰ তেজত তিয়াই থোৱা ভাত খাবলৈ বাধ্য কৰে। বিট্টা আৰু তেওঁৰ দলটোৱে ঘৰ এৰি যোৱাৰ পিছত, পুষ্কৰে কৰণক চিকিৎসালয়লৈ লৈ যায় আৰু তেওঁৰ চিকিৎসক বন্ধু মহেশ কুমাৰক কৰণৰ জীৱন বচাবলৈ অনুৰোধ কৰে। অৱশ্যে, চিকিৎসালয়খন উগ্ৰপন্থীৰ দ্বাৰা অধিগ্ৰহণ কৰা হয়, যিয়ে চিকিৎসালয়ৰ কৰ্মচাৰীসকলক অ-মুছলমানসকলৰ চিকিৎসা কৰিবলৈ নিষেধ কৰে। পৰৱৰ্তী সময়ত, কৰণে গুলীবৰ্ষণৰ ফলত আঘাতপ্ৰাপ্ত হৈ মৃত্যুবৰণ কৰে।
সাংবাদিক বিষ্ণু ৰামে পুষ্কৰ আৰু তেওঁৰ পৰিয়ালক কৌললৈ লৈ যায়, এজন হিন্দু কবি যি মুছলমানসকলৰ সৈতে এক সৌহাৰ্দ্যপূৰ্ণ সম্পৰ্ক বজাই ৰাখে। কৌলে বহুতো পণ্ডিতক তেওঁৰ ঘৰলৈ লৈ যায় কিন্তু উগ্ৰপন্থীৰ এটা দল কৌল আৰু তেওঁৰ পুত্ৰক সুৰক্ষা প্ৰদানৰ ছদ্মবেশত তুলি ল'বলৈ উপস্থিত হয়। বাকী পণ্ডিতসকলে ঠাইখন এৰি যায় কিন্তু পিছত কৌল আৰু তেওঁৰ পুত্ৰৰ মৃতদেহ গছত ওলমি থকা দেখি হতবাক হৈ যায়।
কাশ্মীৰ উপত্যকাৰ শৰণাৰ্থী পণ্ডিতসকলে জম্মুত বসতি স্থাপন কৰে আৰু সামান্য ৰেচন আৰু ক্ষতিকাৰক পৰিস্থিতিত বাস কৰে। ব্ৰহ্মাক জে এণ্ড কেৰ নতুন ৰাজ্যপালৰ পৰামৰ্শদাতা হিচাপে নিযুক্তি দিয়া হয়। তেওঁৰ অনুৰোধত গৃহমন্ত্ৰীয়ে জম্মু শিবিৰসমূহ পৰিদৰ্শন কৰে য'ত পুষ্কৰে অনুচ্ছেদ ৩৭০ আঁতৰাবলৈ আৰু কাশ্মীৰী পণ্ডিতসকলৰ পুনৰ সংস্থাপনৰ দাবী জনায়। ব্ৰহ্মাই শাৰদাক কাশ্মীৰৰ নদীমাৰ্গত চৰকাৰী চাকৰি দিবলৈ সক্ষম হয়, আৰু পৰিয়ালটো তালৈ যায়।
এদিন বিট্টাৰ নেতৃত্বত উগ্ৰপন্থীৰ এটা দলে ভাৰতীয় সেনাৰ পোছাক পিন্ধি নদীমাৰ্গত উপস্থিত হয়। তেওঁলোকে তাত বাস কৰা পণ্ডিতসকলক ঘূৰালে। যেতিয়া উগ্ৰপন্থীসকলে তাইৰ ডাঙৰ পুত্ৰ শিৱক ধৰি ৰাখে তেতিয়া শাৰদাই প্ৰতিৰোধ কৰে। খঙাল ফাৰুকে তাইক পটি মাৰি ছিল আৰু তাইৰ শৰীৰটো আধাকৈ দেখিছিল। তেওঁ শিৱ আৰু বাকী পণ্ডিতসকলক শাৰী পাতি ছিল আৰু তেওঁলোকক এটা গণ কবৰত গুলীয়াই ছিল। পুষ্কৰে কি ঘটিছিল সেই বিষয়ে কথাটো প্ৰচাৰ কৰিবলৈ ৰক্ষা কৰা হৈছে।
২০২১
বৰ্তমান সময়ত, শাৰদাৰ সৰু পুত্ৰ কৃষ্ণক পুষ্কৰে ডাঙৰ-দীঘল কৰে। তেওঁ বিশ্বাস কৰে যে তেওঁৰ পিতৃ-মাতৃৰ দুৰ্ঘটনাত মৃত্যু হৈছিল। এ.এন.ইউ.-ৰ এজন শিক্ষাৰ্থী, কৃষ্ণা অধ্যাপক ৰাধিকা মেননৰ প্ৰভাৱত আছে যি "কাশ্মীৰৰ কাৰণত" বিশ্বাস কৰে। পুষ্কৰ বন্ধু ব্ৰহ্মা, বিষ্ণু, মহেশ আৰু আৰক্ষী বিষয়া হৰি নাৰায়ণ, যি কৰণক হত্যা কৰাৰ সময়ত কাশ্মীৰত সেৱা আগবঢ়াইছিল, তেওঁলোকৰ স্মৃতিৰ পৰা কাশ্মীৰৰ ঘটনাবোৰ মনত পেলায় যাক ব্ৰহ্মাই "গণহত্যা" বুলি কয়।
কৃষ্ণাই এএনইউৰ ছাত্ৰ নিৰ্বাচনত প্ৰতিদ্বন্দ্বিতা কৰে। অধ্যাপক ৰাধিকা মেননৰ পৰামৰ্শ অনুসৰণ কৰি, তেওঁ কাশ্মীৰ সমস্যাৰ বাবে ভাৰত চৰকাৰক দায়ী কৰে, যাৰ বাবে পুষ্কৰ খং উঠিছে। পুষ্কৰ মৃত্যু হয়, আৰু কৃষ্ণাই পুষ্কৰ শেষ ইচ্ছা অনুসৰি ভস্ম বিয়পাবলৈ কাশ্মীৰত থকা তেওঁৰ পৈতৃক ঘৰলৈ যাত্ৰা কৰে। মেননে কৃষ্ণক চৰকাৰক উন্মোচিত কৰিবলৈ কাশ্মীৰত কিছু ফুটেজ শ্বুট কৰিবলৈ কৈছিল। মেননৰ এজন সম্পৰ্কৰ সহায়ত কৃষ্ণই বিট্টাক লগ পায় আৰু তেওঁক পণ্ডিতসকলৰ পৰিস্থিতিৰ বাবে দায়বদ্ধ বুলি অভিযোগ কৰে। কিন্তু বিট্টাই নিজকে এজন নতুন যুগৰ গান্ধী বুলি ঘোষণা কৰে যি এক অহিংস গণতান্ত্ৰিক আন্দোলনৰ নেতৃত্ব দি আছে। বিট্টাই দাবী কৰে যে ভাৰতীয় সেনাই কৃষ্ণৰ মাক আৰু ভায়েকক হত্যা কৰিছিল। যেতিয়া কৃষ্ণই ব্ৰহ্মাক এই দাবীৰ বিষয়ে প্ৰশ্ন কৰে, ব্ৰহ্মাই তেওঁক বাতৰি কাকতৰ কাটিং (পুষ্কৰে সংগ্ৰহ কৰা) হস্তস্তগত কৰে, য'ত কোৱা হৈছিল যে ভাৰতীয় সেনাৰ সৈন্যৰ ছদ্মবেশত থকা উগ্ৰপন্থীসকলে তেওঁলোকক হত্যা কৰিছিল।
কৃষ্ণা দিল্লীলৈ উভতি আহে আৰু বিশ্ববিদ্যালয়ৰ ৰাষ্ট্ৰপতি নিৰ্বাচনৰ বাবে এক নিৰ্ধাৰিত ভাষণ দিয়ে, এএনইউ চৌহদৰ গৰ্জনকাৰী জনতাৰ মাজত। তেওঁ কাশ্মীৰৰ ইতিহাস আৰু তেওঁৰ পৰিয়াল আৰু অন্যান্য কাশ্মীৰী হিন্দু ভুক্তভোগীসকলৰ দুৰ্দশাৰ বিষয়ে বৰ্ণনা কৰিছে যিটো তেওঁ তেওঁৰ ভ্ৰমণৰ পৰা অনুভৱ কৰিছিল। এইটো তেওঁৰ পৰামৰ্শদাতা অধ্যাপক মেনন আৰু তাইৰ শিক্ষাৰ্থীসকলৰ বাবে নীলাৰ পৰা এটা বোল্ট। কৃষ্ণক তেতিয়া শিক্ষাৰ্থীসকলৰ পৰা প্ৰতিৰোধ আৰু উপহাস আৰু কেইজনমানৰ দ্বাৰা শেষত আলিঙ্গন কৰা হৈছিল। {{Cast listing|* Mithun Chakraborty as IAS Brahma Dutt
নিৰ্মাণ
১৪ আগষ্ট ২০১৯ তাৰিখে, অগ্নিহোত্ৰীয়ে ইয়াৰ প্ৰথম পোষ্টাৰ মুকলি কৰি ছবিখন ঘোষণা কৰে। চলচ্চিত্ৰখনৰ মূল বিষয় আছিল ৮০ৰ দশকৰ শেষৰ ফালে আৰু ৯০ ৰ দশকৰ আৰম্ভণিৰ ভিতৰত সংঘটিত কাশ্মীৰী পণ্ডিতসকলৰ নিগ্ৰহ আৰু তেওঁলোকৰ প্ৰস্থান।  প্ৰযোজনাৰ অংশ হিচাপে, বিবেক অগ্নিহোত্ৰীয়ে দাবী কৰিছিল যে তেওঁ ৭০০ ৰো অধিক  কাশ্মীৰ পণ্ডিতৰ সাক্ষাৎকাৰ লৈছিল আৰু দুবছৰৰ ভিতৰত তেওঁলোকৰ কাহিনীসমূহ লিপিবদ্ধ কৰিছিল। অভিনেতা অনুপম খেৰে ২০২০ চনৰ মে মাহত ছবিখনৰ মুখ্য অভিনেতা হিচাপে যোগদান কৰিছিল। ক'ভিদ-১৯ মহামাৰীৰ বাবে কিছু সময়ৰ কাৰণে চলচ্চিত্ৰখনৰ চিত্ৰগ্ৰহণ বাতিল কৰা হৈছিল।
পদ্মাৱত
কাহিনীভাগ
সিংহল সাম্ৰাজ্যৰ কুঁৱৰী ৰাণী পদ্মিনী তেওঁৰ কথা কোৱা ভাটৌ হীৰামনৰ নিকট বন্ধু। তেওঁৰ পিতাকে এই বন্ধুত্ব ভাল নাপাই ভাটৌটোক হত্যা কৰিবলৈ আদেশ দিয়ে। ভাটৌটো পলাই যাবলৈ সক্ষম হয়, কিন্তু পক্ষী ধৰোঁতাৰ হাতত বন্দী হৈ শেষত চিতোৰৰ শাসক ৰতনসেনৰ প্ৰসাদ পায়হি।
ভাটৌটোৰ মুখত পদ্মিনীৰ ৰূপৰ বৰ্ণনা শুনি ৰতনসেনে সিংহল সাম্ৰাজ্যলৈ যাবলৈ সিদ্ধান্ত লয়। ১৬,০০০ অনুচৰ লৈ ভাটৌটোৰ নিৰ্দেশনাত তেওঁ সাত সাগৰ পাৰ হৈ সিংহলত উপস্থিত হয়। তেওঁ পদ্মিনীৰ মন জয় কৰিবলৈ এটা মন্দিৰত তপস্যা কৰে। ভাটৌটোৰ কথাত পদ্মিনীয়ে মন্দিৰ দৰ্শন কৰে যদিও ৰতনসেনক লগ নকৰাকৈ ঘূৰি আহে। ৰতনসেনৰ প্ৰতি লাহে লাহে পদ্মিনীৰ মনত ভাল ভাৱ জাগে। আনহাতে পদ্মিনীক দেখা নাপাই ৰতনসেনে আত্মহত্যা কৰিবলৈ উদ্যত হয়। শিৱ আৰু পাৰ্বতীয়ে দেখা দি তেওঁক বাধা দিয়ে আৰু শিৱই তেওঁক সিংহলৰ দুৰ্গ আক্ৰমণ কৰিবলৈ পৰামৰ্শ দিয়ে।
তপস্বীৰ বেশত ৰতনসেন আৰু অনুগামীসকলে দুৰ্গ আক্ৰমণ কৰে কিন্তু গন্ধৰ্বসেনৰ হাতত বন্দী হয়। ৰতনসেনক মৃত্যুদণ্ড দিবলৈ লওঁতেই তেওঁৰ নকল দাড়ি সুলকি পৰাত প্ৰকৃত ৰূপ ওলাই পৰে। গন্ধৰ্বসেনে পদ্মিনীক ৰতনসেনলৈ বিয়া দিয়ে। তেওঁলোকৰ লগত সংগী হিচাপে ১৬,০০০ পদ্মিনী নাৰীকো পঠিয়াবলৈ সিদ্ধান্ত লয়। (সিংহলত পোৱা চাৰি প্ৰকাৰৰ নাৰীৰ ভিতৰত পদ্মিনী শ্ৰেষ্ঠ)
এইবোৰ ঘটনা হৈ থাকোঁতে ৰতনসেনৰ প্ৰথম পত্নী নাগমতী চিতোৰত তেওঁৰ বাবে ব্যাকুল হৈ পৰে। তেওঁ চৰাইৰ যোগেদি সিংহললৈ বাৰ্তা পঠিয়ায়। খবৰ পাই ৰতনসেন চিতোৰ ঘূৰি যাবলৈ সাজু হয়। পৃথিৱীৰ আটাইতকৈ ধুনীয়া নাৰীক বিয়া পতা বাবে ৰতনসেনৰ গৌৰৱক ধূলিসাৎ কৰিবলৈ ঘূৰি আহোঁতে সাগৰীয় ধুমুহাই তেওঁলোকক শাস্তি দিয়ে। ৰতনসেন আৰু পদ্মিনীৰ প্ৰাণ ৰক্ষা পৰে, কিন্তু সকলো অনুগামীৰ মৃত্যু হয়। সাগৰৰ জীয়ৰী লক্ষ্মীয়ে পদ্মিনীৰ প্ৰতি ৰতনসেনৰ প্ৰেম পৰীক্ষা কৰিবলৈ পদ্মিনীৰ ভেশত তেওঁৰ সম্মুখলৈ আহে। ৰতনসেন পৰীক্ষাত উত্তীৰ্ণ হোৱাত সাগৰ আৰু লক্ষ্মীয়ে তেওঁলোকক বহু উপহাৰ দিয়ে। এইবোৰ লৈ তেওঁ পুৰীত মানুহ-দুনুহ গোটাই চিতোৰলৈ ঘূৰি আহে।
চিতোৰত ৰতনসেনৰ বাবে পদ্মিনী আৰু নাগমতীৰ সংঘাত হয়। প্ৰথমতে তেওঁ সলনাসলনিকৈ এটা নিশা দুয়োগৰাকী ৰাণীৰ লগত কটাই সন্তুষ্ট কৰিবলৈ প্ৰয়াস কৰে। পাছত তিৰষ্কাৰ কৰি শান্তি স্থাপন কৰে। এই সময়তে তেওঁ ব্ৰাহ্মণ সভাসদ ৰাঘৱ চেতনক প্ৰবঞ্চনাৰে প্ৰতিযোগিতা এটা জিকা বাবে বহিষ্কাৰ কৰে। পদ্মিনীয়ে ৰাঘৱক শান্ত কৰিবলৈ তেওঁৰ খাৰু উপহাৰ দিয়ে।
ৰাঘৰ আলাউদ্দিন খালজিৰ প্ৰসাদলৈ যায়। খাৰুপাতৰ বিষয়ে সোধাত তেওঁ পদ্মিনীৰ অদ্বিতীয় সৌন্দৰ্যৰ বিৱৰণ দিয়ে। আলাউদ্দিনে চিতোৰ আক্ৰমণ কৰি পদ্মিনীক খুজি পঠিয়ায়। ৰতনসেনে এয়া নাকচ কৰি কৰ-কাটল দিবলৈ মান্তি হয়। আলাউদ্দিনে এই প্ৰস্তাৱত অমান্তি হৈ দুৰ্গ অৱৰোধ অব্যাহত ৰাখে। অৱশেষত তেওঁৰ অনুগামী গোৰা আৰু বাদলে মানা কৰা সত্ত্বেও ৰতনসেনে শান্তি স্থাপনৰ বাবে আলাউদ্দিনক প্ৰসাদলৈ আমন্ত্ৰণ জনায়। আলাউদ্দিনে প্ৰবঞ্চনাৰে পদ্মিনীৰ মুখ দৰ্শন কৰে। তাৰ পাছত তেওঁ ৰতনসেনক বন্দী কৰি দিল্লীলৈ ঘূৰি যায়।
পদ্মিনীয়ে গোৰা আৰু বাদলক ৰতনসেনক মুক্ত কৰিবলৈ অনুৰোধ কৰে। তেওঁলোকে অনুচৰসকলক লৈ পদ্মিনী আৰু সংগীৰ বেশত দিল্লীৰ দুৰ্গ প্ৰৱেশ কৰে। ৰতনসেনক মুক্ত কৰাৰ য়ুঁজত গোৰাৰ মৃত্যু হয় আৰু বাদলে ৰতনসেনক লৈ চিতোৰ ঘূৰি আহে।
ৰতনসেনৰ অনুপস্থিতিত কুম্ভলগড়ৰ শাসক দেৱপালে পদ্মিনীক বিবহৰ প্ৰস্তাৱ দিয়ে। চিতোৰলৈ ঘূৰি আহি এই অপমানৰ বাতৰি পাই ৰতনসেনে দেৱপালক এসেকা দিবলৈ মনস্থ কৰে। মুখামুখি ৰণত ৰতনসেন আৰু দেৱপাল দুয়োৰে মৃত্যু হয়। নাগমতী আৰু পদ্মিনীয়ে ৰতনসেনৰ চিতাত সতী প্ৰথামতে প্ৰাণ ত্যাগ কৰে। সেই সময়তে আলাউদ্দিনৰ সৈন্য চিতোৰ আহি পায়। নিশ্চিত পৰাজয়ৰ মুখত দুৰ্গৰ মহিলাসকলে জৌহৰ প্ৰথামতে প্ৰাণ বিসৰ্জন দিয়ে আৰু পুৰুষসকল ৰণত পৰে। আলাউদ্দিনেৰ কেৱল উকা দুৰ্গহে দখল কৰিব পাৰিলে।
বিজয়ী আলাউদ্দিন তেওঁৰ অস্বাভাৱিক জয় আৰু অতৃপ্ত কামনাক লৈ ভাৱত বুৰ যায়। তেওঁ ৰতনসেন, পদ্মিনী আৰু নাগমতীৰ ছাই হাতত লৈ দুখ কৰে যে তেওঁ "এয়া বিচৰা নাছিল।" আলাউদ্দিনে ভাবে, "কামনা অতৃপ্ত, স্থায়ী / কিন্তু এই পৃথিৱী মায়াভৰা আৰু অস্থায়ী / মানুহে অতৃপ্ত বাসনা পুহি ৰাখে / যেতিয়ালৈকে জীৱনৰ অন্ত নহয় আৰু তেওঁ সমাধি গৈ নাপায়।"
পাণ্ডুলিপি
সকলোতকৈ পুৰণি বিদ্যমান পদ্মাৱতৰ পাণ্ডুলিপিৰ দৈৰ্ঘ্য বেলেগ বেলেগ আৰু কাইথী, নাগৰী আৰু নাষ্টালিক (পাৰ্ছী) আদি ভিন ভিন লিপিত লিখা।
নাষ্টালিক পাণ্ডুলিপিয়েই পাঠ্যৰ আটাইতকৈ পুৰণি ৰূপ। পদ্মাৱতৰ প্ৰথম পাণ্ডুলিপি হৈছে ১৬৭৫ চনত আমৰোহাত মহম্মদ শ্বাকিৰে প্ৰতিলিপি কৰা পাঠ। ৰামপুৰত আৱিষ্কৃত এই পাঠত পাৰ্ছী অনুবাদো আছে। আন পাৰ্ছী পাণ্ডুলিপিৰ ভিতৰত চাহজাহানপুৰৰ ৰহিমদাদ খানে কৰা প্ৰতিলিপি (১৬৯৭) আৰু গোৰখপুৰৰ আব্দুল্লা আহমদ খানে কৰা প্ৰতিলিপি (১৬৯৫) প্ৰধান।
কাইথী পাণ্ডুলিপিত বহু অতিৰিক্ত পদ আছে আৰু ঠায়ে ঠায়ে অসম্পূৰ্ণ বা বেয়াকৈ লিখিত।
মাতাপ্ৰসাদ গুপ্তাই ১৭শ শতিকাৰ পৰা পোৰা পাঁচটা পাণ্ডুলিপিক ভিত্তি কৰি এক সমালোচনাত্মক সংস্কৰণ প্ৰকাশ কৰি উলিয়ায়।
অনুবাদ আৰু অভিযোজন
পদ্মাৱতৰ সকলোতকৈ পুৰণি অভিযোজন হৈছে বিজাপুৰৰ চুলতান ইব্ৰাহীম শ্বাহৰ ৰাজকবি হংস ডাক্কানিৰ প্ৰেম নামা (১৫৯০)।
পাৰ্ছী আৰু উৰ্দুত পদ্মাৱতৰ বাৰটা অভিযোজন আছে। ইয়াৰে প্ৰখ্যাতসমূহ হৈছে ৰত-পদম আৰু শ্বমা-ৱা-পৰৱানা। গুজৰাটৰ মোল্লা আব্দুল চাকুৰ বা শ্বেইখ শ্বুকৰুল্লা বাজমিৰ ৰত-পদম (১৬১৮) পদ্মাৱতৰ কাহিনী নিকটভাৱে অনুসৰণ কৰা হৈছে, কিন্তু চৰিত্ৰ আৰু ঘটনাৰ চুফি প্ৰতীকীবাদ বাদ দিয়া হৈছে। অকিল খান ৰাজিৰ (ঔৰংজেৱৰ অধীনৰ দিল্লীৰ এজন শাসক) শ্বামা-ৱা-পৰৱানা (১৬৫৮) ত চুফি প্ৰতীকীবাদ ৰখা হৈছে।
এই মহাকাব্যিক কবিতাটো ১৬শ শতিকাত বঙালীলৈ অনুবাদ কৰা হৈছিল। ১৯শ শতিকাৰ বঙালী সাহিত্যৰ বহু উপন্যাস, নাটক আৰু কবিতাক ই অনুপ্ৰেৰণা যোগায়। ১৯০৬ চনত ক্ষিৰোদ প্ৰসাদ বিদ্যাবিনোদ আৰু ১৯০৯ চনত অবনিন্দ্ৰনাথ ঠাকুৰে ইয়াৰ অভিযোজন কৰে।
এলবাৰ্ট ৰুছেলৰ অপেৰা পদ্মৱতীৰ (১৯২৩) উৎসও পদ্মাৱত।
চিনেমেটিক অভিযোজনৰ ভিতৰত তামিল চলচ্চিত্ৰ চিতোৰ ৰাণী পদ্মিনী (১৯৬৩) আৰু হিন্দী চলচ্চিত্ৰ মহাৰাণী পদ্মিনী (১৯৬৪) উল্লেখযোগ্য। এই কাহিনীৰ ভিত্তিতে সঞ্জয় লীলা ভাঞ্চালীয়ে ২০১৮ চনৰ হিন্দী চলচ্চিত্ৰ পদ্মাৱত নিৰ্মাণ কৰিছে।
ঐতিহাসিক সত্যতা
শেষ মধ্যযুগীয় পাৰ্ছী ইতিহাসবিদ ফিৰিষ্টা আৰু হাজিউদাব্বিৰে পদ্মাৱত কাহিনীক ইতিহাস বুলি অভিযোজন কৰিছিল কিন্তু তেওঁলোকৰ বৰ্ণনা অসংলগ্ন। পাছৰ ৰাজপুত কবিসকলেও ঐতিহাসিক তথ্যক গুৰুত্ব নিদি কাহিনীটোৰ অভিযোজন আৰু পৰিবৰ্ধন কৰিছিল। হেমৰতনৰ গোৰা বাদল পদ্মিনী চাউপাই (আনু. ১৫৮৯) পদ্মাৱতৰ প্ৰথম জনপ্ৰিয় ৰাজপুত অভিযোজন হৈ পৰে। ১৬শৰ পৰা ১৮শ শতিকাৰ মাজত ৰাজপুত শাসকসকলৰ পৃষ্ঠপোষকতাত বৰ্তমানৰ ৰাজস্থানত পদ্মিনীৰ অধিক ৰাজপুত সংস্কৰণ লিখা হৈছিল। ১৮শ শতিকাৰ বাহৰুলাৱাজকে ধৰি ফিৰিষ্টাৰ (১৬ শ শতিকা)ৰ পাছৰ বেছিভাগ মধ্যযুগীয় ইতিহাসত পদ্মিনীৰ উল্লেখ আছে। পদ্মিনীৰ বিষয়ে লিখা কাহিনীবোৰৰ মিললৈ চাই ক'ব পাৰি যে এই গোটেইবোৰ কাহিনী জায়চীৰ পদ্মাৱতৰ ওপৰত ভিত্তি কৰি লিখা নাইবা সেইবোৰ সঁচাকৈয়ে ঐতিহাসিক তথ্য। নিক'লাও মেনুচিয়ে তেওঁৰ Storia do Mogorত এই কাহিনীৰ উল্লেখ কৰিছে, কিন্তু ইয়াক ১৬শ শতিকাত আকবৰৰ চিতোৰ আক্ৰমণৰ সময়তহে স্থান দিছে।
ইতিহাসবিদ কিশোৰী চৰণ লালে পদ্মাৱত কাহিনীত কেইবাটাও অসামঞ্জস্য আঙুলিয়াই দিছে। যেনে ৰতনসিংহ ১৩০১ চনত সিংহাসনত বহিছিল আৰু ১৩০৩ চনত আলাউদ্দিনৰ হাতত পৰাস্ত হৈছিল, কিন্তু পদ্মাৱতৰ মতে ৰতনসিংহই ১২ বছৰ পদ্মিনীৰ সন্ধানত আৰু ৮ বছৰ আলাউদ্দিনৰ সৈতে বিৰোধত কটাইছিল। লালে শেষ মধ্যযুগীয় ইতিহাসবিদসকলৰো বৰ্ণনাৰ পাৰ্থক্য আঙুলিয়াইছে। যেনে ফিৰিষ্টাৰ মতে আলাউদ্দিনে তেওঁৰ পুত্ৰ খিজৰ খানক ১৩০৪ চনত চিতোৰ খালি কৰিবলৈ দিয়ে আৰু ৰতনসিংহৰ এজন ভতিজাকক শাসনত বহুৱায়। কিন্তু খিজৰ খানে প্ৰকৃততে ১৩০৪ চনৰ বহু পাছত চিতোৰ এৰিছিল। লালৰ মতে জায়চীয়ে পদ্মাৱতক ঐতিহাসিক বৰ্ণনাৰ সলনি ৰূপক হিচাপেই আখ্যা দিব খুজিছিল, কাৰণ লেখকে চিতোৰক তেওঁৰ দেহ, ৰজা (ৰতনসিংহ)ক মন, সিংহলক হৃদয়, পদ্মিনীক প্ৰজ্ঞা আৰু আলাউদ্দিনক মোহ বুলি উল্লেখ কৰিছে। লালে কয় যে কাহিনীটোৰ একমাত্ৰ ঐতিহাসিক সত্যতা হৈছে আলাউদ্দিনৰ চিতোৰ জয় আৰু ৰতনসিংহৰ এগৰাকী ৰাণীকে ধৰি দুৰ্গৰ নাৰীসকলৰ জৌহৰত মৃত্যু। ৰাণাৰসী প্ৰসাদ চাক্সেনাৰ মতে জৌহৰৰ বৰ্ণনাও অতিৰঞ্জিত: সমসাময়িক কাহিনীকাৰ আমিৰ খুস্ৰুৱে পূৰ্বৰ ৰন্থমবোৰৰ বিজয়তহে জৌহৰৰ উল্লেখ কৰিছে, চিতোৰত কোনো জৌহৰৰ উল্লেখ কৰা নাই।
পদ্মাৱত কবিতাৰ শেষত জায়চীয়ে লিখিছে, "মই কাহিনীটো সাজি সম্পৰ্ক কৰিছোঁ।" জৱাহৰলাল নেহৰু বিশ্ববিদ্যালয়ৰ ইতিহাসবিদ আদিত্য মুখাৰ্জীৰ মতে "সমসাময়িক কালত এই ঘটনাৰ কোনো উল্লেখ নাই। আলাউদ্দিন খিলজিৰ সভাসদ আৰু প্ৰখ্যাত লেখক আমিৰ খুস্ৰুৰ বৰ্ণনাত পদ্মিনীৰ কথা নাই।" তেওঁ কয় যে "পদ্মিনীৰ ঘটনাৰ কোনো ঐতিহাসিক প্ৰমাণ নাই - এই কাহিনীতো কবিৰ কল্পনাৰ ফচলহে।
বাহ্যিক সংযোগ
শ্ৰেণী:হিন্দী ভাষাৰ সাহিত্য শ্ৰেণী:কবিতা
ধীমচা নৃত্য
ধীমচা নৃত্য (Dhimsa)হৈছে আদিতে অন্ধ্ৰপ্ৰদেশৰ পৰ্জা জনজাতীয় মহিলাসকলে পৰিৱেশন কৰা এক জনজাতীয় নৃত্য৷ পিছলৈ ই আন আন জনগোষ্ঠীয়েও পৰিৱেশন কৰা দেখা যায়৷ এই নৃত্যত ১৫ ৰ পৰা ২০ গৰাকী মহিলাই এটা গোট হৈ ঘৰুৱা জীৱনৰ সুখ-শান্তিৰ বাবে ভগৱানৰ ওচৰত প্ৰাৰ্থনা জনায় আৰু নৃত্য কৰে৷ বিবাহিত জীৱনৰ সুখ-শান্তি কামনা কৰি এওঁলোকে বিবাহ অনুষ্ঠানতো নৃত্য পৰিৱেশন কৰে৷ সাধাৰণতে তেওঁলোকে নৃত্যৰ সময়ত পৰম্পৰাগত ঘৰুৱা সাজ-পাৰ পিন্ধিয়েই নৃত্যত ভাগ লয়; কেৱল দলনেত্ৰীগৰাকীয়ে হাতত ময়ুৰৰ পাখি লোৱা দেখা যায়৷ বৰ্তমান আৰাকু উপত্যকাৰ খোন্দ, কুটিয়া, বাল্মিকী আদি সম্প্ৰদায়ৰ মাজত এই নৃত্য বেছি জনপ্ৰিয়৷
বাদ্য
এই নৃত্যৰ লগত নানা ধৰণৰ বাদ্যযন্ত্ৰ সংগত কৰা হয়। ইয়াৰ ভিতৰত মৰি, কিৰিদি, টুডুমু, ডাপ্পু আৰু জোডুকম্মুলু আদি।
প্ৰকাৰ
ধীমচা নৃত্যৰ বিভিন্ন প্ৰকাৰ আছে৷ বোদা ধীমচা, গুণ্ডুৰি ধীমচা আৰু গোডী বেটা ধীমচা, টোলা ধীমচা, কুণ্ডা ধীমচা, বায়া ধীমচা আদি৷ সকলোবোৰ ধীমচাৰ পৰিৱেশন শৈলী বেলেগ বেলেগ৷ সাধাৰণতে গাঁৱৰ দেৱতা বা দেৱীক সন্মান জনাই কৰা স্তুতি আৰু পৰম্পৰাগত নৃত্য বোদা ধীমচাত অন্তৰ্ভুক্ত। গুণ্ডেৰী ধীমচা নৃত্য বা উস্কু নৃত্যত ময়ুৰৰ পাখিৰে নাচি থকা পুৰুষ নৃত্যশিল্পীসকলে মহিলা নৃত্যশিল্পীক তেওঁলোকৰ সৈতে অংশগ্ৰহণ কৰিবলৈ আমন্ত্ৰণ জনায়। গুডি বিটা নৃত্যত শৰীৰৰ দোলনৰ লগতে একেলগে পিছলৈ আৰু আগলৈ বেঁকা হোৱাটোও জড়িত হৈ থাকে। গোডী বিটা নৃত্য দেখিবলৈ বৰ আকৰ্ষণীয়। পোত্তৰ তোলা ধীমচা পাত তুলি লোৱাৰ প্ৰতীক। ধীমচাৰ আন ৰূপসমূহৰ ভিতৰত ভাগ ধীমচা আৰু নাতিকাৰী ধীমচা। ভাগ ধীমচাত হিংস্ৰ বাঘৰ কবলৰ পৰা পলায়নৰ ভাব প্ৰকাশ কৰা হয়। এইবোৰৰ উপৰি, দেৱালী উৎসৱৰ সময়ত নৃত্যশিল্পীসকলে দেৱী কালীক শ্ৰদ্ধাঞ্জলী জনাবলৈ সাপৰ দৰে গতি বিধি প্ৰদৰ্শন কৰে৷ এইবোৰৰ বাহিৰেও ধীমচা নৃত্যৰ আন ধৰণো আছে আৰু এইবোৰ নিজস্ব ধৰণে একচেটিয়া আৰু ব্যতিক্ৰমী। ড্ৰামত বোল দিয়াৰ লগে লগে নৃত্যশিল্পীসকলে অৰ্ধবৃত্তাকাৰ হৈ ইগৰাকীয়ে সিগৰাকীৰ কঁকলত পিঠিয়েদি হাত দি এজনে আনজনৰ হাতত ধৰি ভৰি নচুৱাই নৃত্য কৰে৷
তথ্য সূত্ৰ
শ্ৰেণী:লোক-নৃত্য শ্ৰেণী:অন্ধ্ৰপ্ৰদেশৰ সংস্কৃতি
শিলিগুড়ি
শিলিগুড়ি পশ্চিমবংগৰ এখন প্ৰধান চহৰ যিয়ে চুবুৰীয়া জিলাৰ ৰাজধানী জলপাইগুড়িৰ সৈতে "টুইন চিটি" গঠন কৰে। ভাৰতৰ পশ্চিমবংগ ৰাজ্যৰ দাৰ্জিলিং আৰু জলপাইগুড়ি জিলাৰ বিভিন্ন অঞ্চলত বিস্তৃত হৈ আছে এই চহৰখন। "উত্তৰ-পূব ভাৰতৰ দুৱাৰ" নামেৰে জনাজাত,  শিলিগুড়ি তিনিটা Ts - tea-চাহ, timber-কাঠ আৰু tourism-পৰ্যটনৰ বাবে জনপ্ৰিয়। ই মহানন্দা নদীৰ পাৰত আৰু হিমালয়ৰ পাদদেশত অৱস্থিত তিস্তা নদীৰ পাৰত অৱস্থিত। কলকাতা আৰু আছানছলৰ পিছত পশ্চিম বংগৰ তৃতীয় বৃহত্তম নগৰীয়া এগ্লোমেৰেচন হৈছে শিলিগুড়ি।
পশ্চিমবংগত শিলিগুৰিৰ কৌশলগত গুৰুত্ব অতিশয় বেছি। ই সুবিধাজনকভাৱে অৱস্থিত, চাৰিটা আন্তঃৰাষ্ট্ৰীয় সীমা অৰ্থাৎ. চীন, নেপাল, বাংলাদেশ আৰু ভূটান। ইয়াৰ উপৰিও ই উত্তৰ-পূবক মূল ভাৰতৰ সৈতে সংযোগ কৰে। পূব হিমালয়ৰ পাদদেশত অৱস্থিত শিলিগুড়ি হৈছে এক উল্লেখযোগ্য বাণিজ্য আৰু পৰিবহণ কেন্দ্ৰ।
মধ্যযুগৰ ইতিহাস
শৈলেন দেবনাথৰ মতে "শিলিগুড়ি" মানে শিলগুটি বা শিলৰ থোপা। ১৯ শতিকালৈকে এই অঞ্চলটোক "শিল্চগুড়ি" বুলি কোৱা হৈছিল যেতিয়া এই অঞ্চলটো আবৰি থকা ঘন দোলকা অৰণ্য আছিল। ছিক্কিম ৰাজ্যৰ এখন সৰু কৃষিভিত্তিক গাঁও আছিল শিলিগুড়ি । ১৭৮৮ চনত নেপাল ৰাজ্যই ইয়াক দখল কৰে, তাৰ পিছত কিৰাতি আৰু নেপালী লেপচাসকলে এই অঞ্চলত বসতি স্থাপন কৰিবলৈ আহে।
সেই সময়ত ফাঁচিদেৱাৰ শিলিগুড়িৰ দক্ষিণে মহানন্দাৰ এটা নদী বন্দৰ মালদা, বঙ্গ আৰু বিহাৰৰ সৈতে বাণিজ্যিক বন্ধন গঢ়ি তোলাত গুৰুত্বপূৰ্ণ ভূমিকা আছিল। এইদৰে ভূটান আৰু ছিকিমীয়াসকলে নিজৰ মূল ভূখণ্ডলৈ সামগ্ৰী অনাৰ বাবে এই নদীৰ পাৰৰ বাণিজ্যিক ৰেখা ব্যৱহাৰ কৰিছিল।
আধুনিক ইতিহাস
শিলিগুড়িৰ আৰম্ভণি হৈছিল এটা সৰু অঞ্চল অৰ্থাৎ এতিয়া শক্তিগঢ়, চহৰৰ দক্ষিণ অংশ, মহানন্দা নদীৰ পাৰত। ১৮১৫ চনত ব্ৰিটেইন-নেপালৰ মাজত স্বাক্ষৰিত সুগৌলি চুক্তিয়ে শিলিগুড়িৰ সম্ভাৱনা সলনি কৰিলে। যিহেতু ই দাৰ্জিলিং পাহাৰ আৰু নেপালৰ মূল ভূখণ্ডৰ সৈতে এটা ট্ৰেনজিট বিন্দু হৈ পৰিছিল। ১৮১৫ চনৰ পৰা বাণিজ্যৰ কৌশলগত সুবিধাৰ বাবে শিলিগুড়ি এখন সৰু চহৰ হিচাপে দ্ৰুতগতিত বৃদ্ধি পাবলৈ আৰম্ভ কৰে। ১৮৬৫ চনত ব্ৰিটিছে দাৰ্জিলিং আৰু সমগ্ৰ দুৱাৰছ অঞ্চল দখল কৰি চাহ বাগিচা নিৰ্মাণ কৰি উৎপাদিত সামগ্ৰী ইংলেণ্ডলৈ ৰপ্তানি কৰে। সহজ ৰপ্তানিৰ বাবে তেওঁলোকে শিলিগুড়ি টাউন ৰেলৱে ষ্টেচন প্ৰৱৰ্তন কৰে যিটো আজিও আছে, আৰু ১৮৮০ চনত ষ্টেচনৰ পৰা দাৰ্জিলিংলৈ খেলনা ৰেল প্ৰৱৰ্তন কৰে। ইয়াৰ ফলত ১৯০৭ চনত শিলিগুড়ীয়ে মহকুমা চহৰৰ মৰ্যাদা লাভ কৰাত সহায় কৰে।
১৯৪৭ চনত বঙ্গক পশ্চিম বংগ আৰু পূব পাকিস্তান (পৰৱৰ্তী সময়ত বাংলাদেশ) হিচাপে বিভক্ত হোৱাৰ সময়ত "শিলিগুড়ি কৰিডৰ" গঠন হয়, পিছলৈ ১৯৭৫ চনত ছিকিম ভাৰতৰ সৈতে একত্ৰিত হয়। এইখিনিতে বহুতো অনুপ্ৰৱেশকাৰীয়ে ইয়াত উন্নত সুবিধাৰ বাবে বসতি স্থাপন কৰিবলৈ আহিছিল যাৰ ফলত জনসংখ্যা বৃদ্ধি পাইছিল। পিছলৈ ১৯৫০ চনত শিলিগুড়ীয়ে পৌৰসভাৰ মৰ্যাদা লাভ কৰে।  শিলিগুড়িৰ গুৰুত্বৰ কথা মনত ৰাখি ১৯৫১ চনত নতুনকৈ নিৰ্মিত (১৯৪৯) মিটাৰ গেজ শিলিগুড়ি জংচন ৰেলৱে ষ্টেচনেৰে অসম ৰেল সংযোগ স্থাপন কৰা হয়। কেইবছৰমানৰ পিছত ১৯৬১ চনত এই সকলোবোৰ ষ্টেচন ব্ৰড গেজ নিউ জলপাইগুড়ি জংচন ৰেলৱে ষ্টেচনৰ সৈতে সংযোগ কৰা হয় যিটো পিছলৈ উত্তৰ-পূব ভাৰতৰ আটাইতকৈ গুৰুত্বপূৰ্ণ ৰেল ষ্টেচনত পৰিণত হয়।
প্ৰচণ্ড বৃদ্ধিৰ বাবে শিলিগুড়ি এতিয়া অতীতৰ দৃষ্টিভংগীৰ পৰা বহু দূৰত, গুৱাহাটীৰ পিছত উত্তৰ-পূব ভাৰতৰ সৰ্ববৃহৎ আৰু দ্ৰুতগতিত বৃদ্ধি পোৱা চহৰ হিচাপে পৰিগণিত হৈছে। ১৯৭১- ১৯৮১ চনৰ ভিতৰত শিলিগুড়িৰ বৃদ্ধিৰ হাৰ আছিল ৫৭.৮%, এই বৃদ্ধিৰ কথা বিবেচনা কৰিলে ১৯৮১ চনত শিলিগুড়ি সংহত নগৰ উন্নয়ন প্ৰকল্প কাৰ্যসূচীৰ অধীনত আহে। ১৯৮১–১৯৯১ চনত শিলিগুড়ীয়ে জনসংখ্যা বৃদ্ধিৰ হাৰৰ ৪৬.৮৩% স্পৰ্শ কৰিছিল। নাথু লা পাছৰ জৰিয়তে বাণিজ্যৰ বাবে ভাৰত আৰু চীনৰ মাজত হোৱা চুক্তিয়ে আন্তঃৰাষ্ট্ৰীয় পৰিবহণ আৰু লজিষ্টিক কেন্দ্ৰ হিচাপে শিলিগুড়িৰ উন্নয়ন আৰু সম্ভাৱনা ক্ষিপ্ৰ কৰি তুলিছে। পিছলৈ ১৯৯৪ চনত শিলিগুড়িয়ে এটা পৌৰ নিগম গঢ়ি তোলে যিটোৱে শিলিগুৰি চহৰৰ নাগৰিক আন্তঃগাঁথনি আৰু প্ৰশাসনৰ দায়িত্ব লৈ আহিছে। কলকাতাৰ পিছতে এতিয়া শিলিগুড়ীয়ে পশ্চিমবংগৰ ৩য় বৃহত্তম চহৰ হিচাপে মৰ্যাদা লাভ কৰিছে।
মংগলসিং হাজোৱাৰী
মংগলসিং হাজোৱাৰী এগৰাকী ভাৰতীয় বড়ো ভাষাৰ কবি। তেখেতে জিওনি মৗগঠাংগ বিসম্বি আৰৗ অৰোজ নামৰ কবিতা পুথিখনৰ বাবে ২০০৫ চনত সাহিত্য অকাডেমি বঁটা লাভ কৰিছিল। তেওঁক ভাৰত চৰকাৰে ২০২১ চনত চতুৰ্থ সৰ্বোচ্চ অসামৰিক সম্মান পদ্মশ্ৰী বঁটাৰে সন্মানিত কৰে।
জন্ম আৰু শিক্ষা
হাজোৱাৰীৰ জন্ম হয় ১৯৫৪ চনত বৰ্তমানৰ চিৰাং জিলাৰ বিজনীৰ শিলবাৰী গাঁৱত। তেওঁৰ পিতৃ কৃষিকৰ্মৰ লগত জড়িত আছিল।
তেখেতে নিজৰ বিদ্যালয়ৰ শিক্ষা সমাপ্ত কৰি কটন মহাবিদ্যালয়ত নামভৰ্তি কৰিছিল যদিও আৰ্থিক অসুবিধাৰ বাবে পঢ়া আধাতে সামৰি আহি বিজনী মহাবিদ্যালয়ত কলা শাখাত নামভৰ্তি কৰে আৰু পিছলৈ বি এ আৰু বি টি ডিগ্ৰী লাভ কৰে।
সাহিত্য জীৱন
হাজোৱাৰীদেৱে সৰুৰে পৰাই সাহিত্যকৰ্মৰ সৈতে জড়িত হৈ আছিল। সপ্তম শ্ৰেণীত পঢ়ি থাকোঁতে কবিতা আৰু চুটি প্ৰবন্ধ লিখিছিল। তেওঁৰ প্ৰথম কবিতা পুথিখন আছিল জিউনি খন্থাই মেথেই (জীৱন সংগীত)। তেওঁৰ নাটকসমূহ বিভিন্ন ঐতিহাসিক চৰিত্ৰ যেনে সম্বিন্ধন কছাৰী, জলিয়া দেৱান, জ্বেহলাওঁ দ্বিমালিউ আদিৰ সৈতে জড়িত। তেখেতে এতিয়ালৈ ৩৮খন কবিতা আৰু নাটকৰ পুথি আৰু ৮০খন বড়ো ভাষাৰ আলোচনী সম্পাদনা কৰিছে।
অন্যান্য কৰ্ম
হাজোৱাৰীদেৱে স্কুলীয়া দিনৰ পৰাই সদৌ বড়ো ছাত্ৰ সন্থা চমুকৈ আবছু (ABSU)-ৰ সৈতে জড়িত আছিল। তেখেত বড়ো সাহিত্য সভাৰো এজন সন্মানিত সদস্য। অসমৰ সমতল জনজাতীয় পৰিষদ (PTCA)-ৰ ভোট বৰ্জন কাৰ্যসূচীত ভাগ লৈ কেইদিনমান জেইলো খাটিছিল। ১৯৯৩ চনত গঠন হোৱা সদৌ বড়ো বাথৌ ধৰ্মীয় মহাসভাৰ তেওঁ আছিল এজন প্ৰতিষ্ঠাপক সদস্য।
তথ্য সংগ্ৰহ
শ্ৰেণী:অসমৰ ব্যক্তি শ্ৰেণী:অসমীয়া সাহিত্যিক শ্ৰেণী:বড়ো ভাষাৰ সাহিত্য অকাডেমি বঁটা বিজয়ী শ্ৰেণী:বড়ো জনগোষ্ঠীৰ ব্যক্তি শ্ৰেণী:পদ্মশ্ৰী বঁটা বিজয়ী
থ
থ অসমীয়া ব্যঞ্জনবৰ্ণ মালাৰ ১৭ নং আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত ক’ৰবাত অকণমান হ’লেও বাধাপ্ৰাপ্ত হয়; স্বৰতন্ত্ৰী সঞ্চালিত হ’বও পাৰে বা নহ’বও পাৰে। 'থ'ও এটি ব্যঞ্জন বৰ্ণ, সেয়ে 'থ' উচ্চাৰণ কৰোঁতেও বায়ু মুখৰ ভিতৰত বাধাপ্ৰাপ্ত হয়।
যুক্তবৰ্ণ (থ যোগ)
থ্ + ব = থ্ব থ্ + য় = থ্য = পথ্য থ্ + ৰ = থ্ৰ
তথ্যসংগ্ৰহ
শ্ৰেণী:অসমীয়া ব্যঞ্জনবৰ্ণ
নৱনীত আদিত্য ৱাইবা
প্ৰাথমিক জীৱন
নৱনীত আদিত্য ৱাইবাৰ পিতৃ মাতৃ ক্ৰমে ৰতন লাল আদিত্য আৰু হিৰা দেৱী ৱাইবা। নৱনীত ভাৰতৰ পশ্চিমবঙ্গৰ দাৰ্জিলিংৰ পাৰ্চিয়ান চহৰৰ কুৰচিয়ংত ডাঙৰ দীঘল হয়। তেওঁৰ মাক আৰু ভায়েক শ্ৰী সিং মন মান ৱাইবাৰ বাবে সংগীতৰ পৰিৱেশনত আগবাঢ়ি আহে যিয়ে তেওঁৰ মাকৰ সংগীত পৰামৰ্শদাতা তথা শিক্ষকো হৈছিল।
শিক্ষা আৰু আগৰ পেচা
নৱনীত আদিত্য ৱাইবাই ভাৰতৰ পশ্চিমবঙ্গ বিশ্ববিদ্যালয়, উত্তৰবঙ্গ বিশ্ববিদ্যালয়ৰ পৰা তেওঁৰ স্নাতকোত্তৰ (এম.এ) ডিগ্ৰী অৰ্জন কৰিছিল।
তেওঁ বিমানৰ প্ৰবীণ খাদ্য বিতৰক আছিল আৰু হংকংৰ 'কেথে পেচিফিক এয়াৰলাইঞ্চ'ত সংগীত পৰিৱেশন কৰিছিল।
দল
সত্য ৱাইবা, তেওঁৰ ভায়েক সংগীত ৰচনা তথা পৰিচালনা কৰিছিল কাঠমাণ্ডুৰ পৰা কুতুম্বা বেণ্ড গীতবিলাকত মিউজিক (বাদ্য শব্দ) দিয়াৰ বাবে।